2006R1828 — FI — 01.12.2011 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:





Oikaisu









▼B

▼C1

KOMISSION ASETUS (EY) N:o 1828/2006,

annettu 8 päivänä joulukuuta 2006,

Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä annetun neuvoston asetuksen (EY) N:o 1083/2006 ja Euroopan aluekehitysrahastosta annetun Euroopan parlamentin ja neuvoston asetuksen (EY) N:o 1080/2006 täytäntöönpanoa koskevista säännöistä







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä 11 päivänä heinäkuuta 2006 annetun neuvoston asetuksen (EY) N:o 1083/2006 ( 1 ) ja erityisesti sen 37 artiklan 1 kohdan d alakohdan, 44 artiklan kolmannen kohdan, 59 artiklan 6 kohdan, 60 artiklan b alakohdan ja 66 artiklan 3 kohdan, 67 artiklan 2 kohdan c alakohdan, 69 artiklan 1 kohdan, 70 artiklan 3 kohdan, 71 artiklan 5 kohdan, 72 artiklan 2 kohdan, 74 artiklan 2 kohdan ja 76 artiklan 4 kohdan ja 99 artiklan 5 kohdan toisen alakohdan, ottaa huomioon Euroopan aluekehitysrahastosta 5 päivänä heinäkuuta 2006 annetun Euroopan parlamentin ja neuvoston asetuksen (EY) N:o 1080/2006 ( 2 ) ja erityisesti sen 7 artiklan 2 kohdan ja 13 artiklan toisen kohdan, ja katsoo seuraavaa: (1) Neuvoston asetus (EY) N:o 1083/2006, annettu 21 päivänä heinäkuuta 2006 Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 ( 3 ) kumoamisesta ja Euroopan parlamentin ja neuvoston asetus (EY) N:o 1080/2006, annettu 5 päivänä heinäkuuta 2006, Euroopan aluekehitysrahastosta ja asetuksen (EY) N:o 1783/1999 ( 4 ) kumoamisesta, molemmissa asetuksissa otetaan huomioon rakennerahastojen alan viimeaikainen kehitys. Sen vuoksi on asianmukaista vahvistaa myös uudet asetusten (EY) N:o 1080/2006 ja (EY) N:o 1083/2006 täytäntöönpanoa koskevat säännöt. (2) Kokemus on osoittanut, etteivät Euroopan unionin kansalaiset ole riittävän tietoisia yhteisön roolista sellaisten ohjelmien rahoittamisessa, joilla pyritään lujittamaan taloudellista kilpailukykyä, luomaan työpaikkoja ja vahvistamaan sisäistä koheesiota. Siksi on aiheellista säätää sellaisen viestintäsuunnitelman valmistelemisesta, jossa määritetään yksityiskohtaisesti tiedotus- ja julkisuustoimenpiteet, jotka ovat tarpeen tämän viestintää ja tiedottamista koskevan aukon kuromiseksi umpeen. Samasta syystä on myös tarpeen määrittää kunkin mukana olevan toimijan vastuualueet ja tehtävät. (3) Avoimuuden vuoksi ja sen takaamiseksi, että tieto rahoitusmahdollisuuksista leviää laajalti kaikille asianomaisille osapuolille, on määritettävä niiden tiedotustoimenpiteiden vähimmäissisältö, joita tarvitaan, jotta mahdollisille tuensaajille voidaan tiedottaa rahoitusmahdollisuuksista, joita yhteisö ja jäsenvaltiot tarjoavat yhteisesti rahastojen kautta, mukaan lukien velvollisuus mainostaa menettelyjä, joita mahdollisen tuensaajan on noudatettava jättääkseen rahoitushakemuksen, sekä käytettäviä valintaperusteita. (4) Rahastojen käyttöä koskevan avoimuuden lisäämiseksi luettelot tuensaajista, toimien nimet ja toimille osoitetun julkisen rahoituksen määrä on julkaistava sähköisesti tai muulla tavalla. (5) Jotta voidaan varmistaa tiedotustoimenpiteiden parempi täytäntöönpano ja parantaa tiedotus- ja julkisuusstrategioita ja tuloksia koskevaa, komission ja jäsenvaltioiden välistä tiedonvaihtoa, on nimettävä tiedotus- ja julkisuustoimenpiteistä vastaavat yhteyshenkilöt, joiden on osallistuttava asianmukaisiin yhteisön verkostoihin. (6) Asetuksen (EY) N:o 1083/2006 37 ja 67 artiklan mukaisesti on laadittava yksityiskohtaiset säännöt ja luokat, jotta jäsenvaltiot voivat toimittaa komissiolle yhtenäistä tietoja rahastojen ohjelman mukaisesta käytöstä sekä tietoja koko ohjelman elinkaaren ajan kumuloituneesta rahoitusosuudesta menoluokittain, jotta komissio voi tiedottaa muille toimielimille ja Euroopan unionin kansalaisille asianmukaisella tavalla rahastojen käytöstä, myös asetuksen (EY) N:o 1083/2006 9 artiklan 3 kohdassa säädettyjen tavoitteiden saavuttamisesta. (7) Asetuksen (EY) N:o 1083/2006 60 artiklan osalta ja siitä saadun kokemuksen perusteella on tarpeen säätää velvoitteista, joita hallintoviranomaisilla on oltava tuensaajia kohtaan toimien valintaa ja hyväksymistä edeltävässä vaiheessa; näkökohtien osalta, jotka tuensaajan antaman menoilmoituksen tarkastusten pitäisi kattaa, mukaan lukien korvaushakemusten hallinnolliset tarkastukset ja yksittäisiä hankkeita koskevat, paikan päällä tehtävät tarkastukset; sekä edellytysten osalta, joita on noudatettava, kun paikan päällä tehtävät tarkastukset suoritetaan otannan pohjalta. (8) On myös tarpeen määrittää yksityiskohtaisesti tiedot, jotka toimien kirjanpitoaineiston on sisällettävä, sekä täytäntöönpanoa koskevina tietoina säilytettävät tiedot, jotka hallintoviranomaisten on kerättävä, tallennettava ja lähetettävä pyynnöstä komissiolle. (9) Sen varmistamiseksi, että toimenpideohjelmien menot voidaan tarkastaa asianmukaisesti, on määritettävä perusteet, jotka jäljitysketjun on täytettävä, jotta se voidaan katsoa riittäväksi. (10) Toimien tarkastukset suoritetaan tarkastusviranomaisen vastuulla. Sen varmistamiseksi, että kyseiset tarkastukset ovat riittävän laajoja ja tehokkaita ja että ne suoritetaan samojen vaatimusten mukaisesti kaikissa jäsenvaltioissa, on määritettävä edellytykset, jotka kyseisten tarkastusten on täytettävä. (11) Kokemus on osoittanut, että on tarpeen määrittää yksityiskohtaisesti tarkastettavien toimien otannan perusta, joka tarkastusviranomaisen on otettava huomioon laatiessaan tai hyväksyessään otantamenetelmän, mukaan lukien tietyt tekniset perusteet, joita käytetään sattumanvaraisessa tilastollisessa otannassa, ja tekijät, jotka on otettava huomioon täydentävässä otannassa. (12) Asetuksen (EY) N:o 1083/2006 62 artiklan nojalla tarkastusviranomaisen vastuulla olevien tarkastusstrategian, vuotuisen tarkastuskertomuksen ja toimenpideohjelman sulkemista koskevien ilmoitusten valmistelua ja esittelyä koskevien vaatimusten yksinkertaistamiseksi ja yhtenäistämiseksi on tarpeen säätää yksityiskohtaisesti niiden sisällöstä ja tarkentaa sen tiedon luonne ja laatu, johon ne perustuvat. (13) Sen varmistamiseksi, että asetuksen (EY) N:o 1083/2006 90 artiklaa, joka koskee asiakirjojen saatavuutta sekä tilintarkastustuomioistuimen ja komission oikeutta saada käyttöönsä kaikkia menoja ja tarkastuksia koskevat tositteet, sovelletaan mahdollisimman tehokkaasti, hallintoviranomaisten pitäisi varmistaa, että tiedot tositteita hallussaan pitävistä elimistä ja niiden sijainnista ovat helposti saatavilla ja että kyseiset asiakirjat ovat helposti toimitettavissa niille henkilöille ja elimille, jotka ovat vähimmäisvastaanottajien luettelossa. Samasta syystä on tarpeen määrittää, mitä tietovälineitä voidaan pitää yleisesti hyväksyttyinä tällaisten asiakirjojen säilyttämiseen. Tätä tarkoitusta varten kansallisten viranomaisten pitäisi määrittää menettelyt, jotka ovat tarpeen sen varmistamiseksi, että säilytettävät asiakirjat ovat yhdenmukaisia alkuperäisten kanssa, kun tämä on aiheellista, ja että niitä voidaan käyttää tarkastustarkoituksiin. (14) Menojen todentamista ja maksupyyntöjen valmistelua koskevien vaatimusten yhdenmukaistamiseksi on säädettävä kyseisten todistusten ja pyyntöjen sisällöstä sekä tarkennettava niiden tietojen laatu, joihin ne perustuvat. Olisi vahvistettava yksityiskohtaiset menettelyt kirjanpidosta asetuksen (EY) N:o 1083/2006 61 artiklan f alakohdan mukaisesti takaisin perittävistä määristä ja määristä, jotka on palautettu johonkin toimeen tarkoitetun rahoitusosuuden täysimääräisen tai osittaisen peruuttamisen johdosta ja komissiolle tiedottamisesta. (15) Asetuksen (EY) N:o 1083/2006 71 artiklassa säädetään, että jäsenvaltioiden on toimitettava komissiolle ennen ensimmäisen välimaksupyynnön esittämistä tai viimeistään 12 kuukauden kuluessa kunkin toimenpideohjelman hyväksymisestä hallinto- ja valvontajärjestelmien kuvaus sekä kertomus, jossa esitellään perustettuja järjestelmiä koskevan arvioinnin tulokset ja annetaan lausunto siitä, ovatko ne kyseisen asetuksen hallinto- ja valvontajärjestelmiä koskevien säännösten mukaiset. Koska nämä asiakirjat kuuluvat niihin keskeisiin elementteihin, joihin komissio tukeutuu yhteisön talousarvion jaetun hallinnoinnin yhteydessä vakuuttuakseen siitä, että jäsenvaltiot käyttävät kyseistä taloudellista tukea yhteisön taloudellisten etujen suojaamisen kannalta tarpeellisten, asiaan sovellettavien sääntöjen ja periaatteiden mukaisesti, on tarpeen määrittää yksityiskohtaisesti tiedot, jotka tällaisten asiakirjojen on sisällettävä, sekä arvioinnin ja lausunnon perusta. (16) Kaksi jäsenvaltiota tai useampi jäsenvaltio esittelee asetuksen (EY) N:o 1083/2006 3 artiklassa tarkoitetusta Euroopan alueellinen yhteistyö -tavoitteesta rahoitettavat toimenpideohjelmat, ja niillä on erityisiä ominaisuuksia, jotka määritellään asetuksessa (EY) N:o 1080/2006. Sen vuoksi on aiheellista määrittää, millaisia erityisiä tietoja näiden ohjelmien hallinto- ja valvontajärjestelmien kuvauksen on sisällettävä. (17) Asetuksen (EY) N:o 1083/2006 74 artiklassa säädetään muun muassa, että niiden toimenpideohjelmien osalta, joissa tukikelpoisten julkisten menojen kokonaismäärä ei ylitä 750:tä miljoonaa euroa ja joissa yhteisön osarahoituksen taso ei ole yli 40 prosenttia julkisten menojen kokonaismäärästä, jäsenvaltio voi päättää turvautua suuremmassa määrin kansallisiin sääntöihin ja elimiin tiettyjen valvonta- ja tarkastusvaatimuksiin liittyvien tehtävien toteuttamiseksi. Sen vuoksi on tarpeen määrittää, mitä tarkastuksia, mitä toimien tarkastuksia ja mitä velvoitteita kansalliset elimet voivat hoitaa ja toteuttaa kansallisten sääntöjen mukaisesti. (18) Osana hallinto- ja valvontavelvoitteitaan jäsenvaltioiden edellytetään ilmoittavan sääntöjenvastaisuuksista ja seuraavan niitä. Yksityiskohtaisista säännöistä kyseisen vaatimuksen täytäntöönpanemiseksi säädetään rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 11 päivänä heinäkuuta 1994 annetussa komission asetuksessa (EY) N:o 1681/94 ( 5 ) sekä koheesiorahaston yhteydessä esiintyvistä epäsäännönmukaisuuksista ja perusteettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 26 päivänä heinäkuuta 1994 annetussa komission asetuksessa (EY) N:o 1831/94 ( 6 ). Selvyyden ja yksinkertaisuuden vuoksi on tarpeen sisällyttää mainitut säännöt tähän asetukseen. (19) Olisi säädettävä, että komissio maksaa oikeudenkäyntikulut, kun se kehottaa jäsenvaltiota aloittamaan oikeudenkäynnin tai jatkamaan sitä sääntöjenvastaisuuden vuoksi aiheettomasti maksettujen määrien takaisinperimiseksi, ja että sille toimitetaan tietoja, joiden avulla se voi tehdä päätöksen sellaisten menetettyjen määrien korvaamisesta, jotka aiheutuvat summista, joita ei saada perittyä takaisin, asetuksen (EY) N:o 1083/2006 70 artiklan 2 kohdan mukaan. Lisäksi pitäisi säätää komission ja jäsenvaltioiden välisestä säännöllisestä yhteydenpidosta, joka koskee sääntöjenvastaisuuksia, riskianalyysien tekemistä ja kertomusten kokoamista varten toimitetun tiedon käyttöä sekä tietojen antamista asianomaisille komiteoille. (20) Ilmoitusjärjestelmän aiheuttaman hallinnollisen työn rajoittamiseksi mutta samalla riittävän tiedottamisen tason varmistamiseksi jäsenvaltioita ei pitäisi velvoittaa ilmoittamaan sääntöjenvastaisuuksista, jotka koskevat tietyn kynnysarvon alle jääviä määriä, ellei komissio nimenomaisesti sitä pyydä, sanotun kuitenkaan rajoittamatta asetuksen (EY) N:o 1083/2006 61 artiklan f alakohdan mukaisia velvoitteita. (21) Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetun Euroopan parlamentin ja neuvoston direktiivin 95/46/EY ( 7 ) sekä yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 ( 8 ) huomioon ottaen on tarpeen säätää tämän asetuksen tiedotus- ja julkisuustoimenpiteisiin ja tarkastustyöhön liittyen, että komission ja jäsenvaltioiden olisi estettävä henkilötietojen luvaton paljastaminen tai saaminen, sekä tarkennettava tarkoitus, jota varten komissio ja jäsenvaltiot voivat käsitellä tällaisia tietoja. (22) Jäsenvaltioiden yhdenvertaiseen kohteluun ja oikeusvarmuuteen liittyvistä syistä on vahvistettava sellaisten rahoitusoikaisujen määrä, joita komissio voi tehdä, kun jäsenvaltio ei täytä velvoitettaan ylläpitää ohjelmakauden aikana kaikilla kyseisillä alueilla julkisten tai vastaavien rakenteellisten menojen sovittua tavoitetasoa. Yksinkertaisuus- ja suhteellisuussyistä rahoitusoikaisua ei pitäisi soveltaa, jos sovitun tavoitetason ja saavutetun tason välinen ero on korkeintaan 3 prosenttia sovitusta tavoitetasosta (de minimis -kynnys); samoista syistä näiden kahden tason välisen eron ollessa yli 3 prosenttia sovitusta tavoitetasosta määrä olisi laskettava vähentämällä se de minimis -kynnyksestä. (23) Sähköisten välineiden käyttö tiedonvaihtoon ja taloudellisten tietojen vaihtoon on yksinkertaisempaa, lisää tehokkuutta ja avoimuutta sekä säästää aikaa. Jotta näitä etuja voidaan hyödyntää kunnolla ja tiedonvaihto voidaan pitää samalla turvallisena, olisi perustettava yhteinen tietokonejärjestelmä sekä luettelo komission ja jäsenvaltioiden yhteistä etua koskevista asiakirjoista. Sen vuoksi on tarpeen määrittää, missä muodossa kunkin asiakirjan pitäisi olla, ja laatia yksityiskohtainen kuvaus tiedoista, joita tällaisten asiakirjojen on sisällettävä. Samoista syistä on tarpeen määrittää, kuinka tällainen tietokonejärjestelmä tunnistaa osapuolen, joka vastaa asiakirjojen lataamisesta järjestelmään ja niihin tehtävistä päivityksistä. (24) Sähköisiä allekirjoituksia koskevista yhteisön puitteista 13 päivänä joulukuuta 1999 annetun Euroopan parlamentin ja neuvoston direktiivin 1999/93/EY ( 9 ) mukaisesti ja ottaen huomioon rahastojen käytön varainhoidon edellyttämän turvallisuuden ja luottamuksellisuuden tason, vallitsevan teknisen kehitystason sekä kustannushyötyanalyysin on tarpeen edellyttää sähköisen allekirjoituksen käyttöä. (25) Yhteisen tietokonejärjestelmän nopean kehittämisen ja asianmukaisen toiminnan varmistamiseksi järjestelmän kehittämisestä aiheutuvat kustannukset olisi rahoitettava asetuksen (EY) N:o 1083/2006 45 artiklan mukaisesti Euroopan yhteisöjen talousarviosta ja että kustannuksiin, joita koituu liitännästä kansallisiin, alueellisiin ja paikallisiin järjestelmiin, olisi saatava rahoitusta rahastoista saman asetuksen 46 artiklan mukaisesti. (26) Vuosien 2000–2006 ohjelmakaudelta saatujen kokemusten perusteella on tarpeen määrittää yksityiskohtaisesti edellytykset, jotka rahoitusjärjestelyjä koskevien välineiden on täytettävä, jotta ne voivat saada rahoitusta toimenpideohjelmasta. Tällä tarkoitetaan, että rahoitusjärjestelyjä koskevien välineiden rahoitukseen toimenpideohjelmasta ja muista julkisista lähteistä sekä rahoitusjärjestelyjä koskevilla välineillä tehtyihin investointeihin yksittäisissä yrityksissä sovelletaan valtiontukea koskevia sääntöjä mukaan lukien yhteisön suuntaviivat valtiontuesta pieniin ja keskisuuriin yrityksiin tehtävien riskipääomasijoitusten edistämiseksi ( 10 ). (27) On tarpeen hyväksyä luettelo perusteista, joiden avulla tunnistetaan alueet, joilla asuntokantaan liittyviin kustannuksiin voidaan saada rahoitusta Euroopan aluekehitysrahastosta asetuksen (EY) N:o 1080/2006 7 artiklan 2 kohdan mukaisesti, sekä luettelo tukikelpoisista toimista. Kun otetaan huomioon kyseisissä jäsenvaltioissa vallitsevien tilanteiden vaihtelevuus, on aiheellista laatia luettelo perusteista, joilla määritetään alueet, joilla asuntokannan rappeutuminen ja sosiaalinen syrjäytyminen ovat tosiasia tai uhka ja joilla investointi asuntokantaan voi olla tukikelpoinen osarahoitukseen. On myös aiheellista vahvistaa, että monen perheen asuntojen tai pienituloisten perheiden tai erityisiä tarpeita omaaville ryhmille tarkoitettujen asuntojen osalta osarahoitukseen tukikelpoisten toimien pitäisi olla sellaisia, joissa pyritään peruskorjaamaan monen perheen asuinrakennusten yhteisiä osia tai tarjoamaan nykyaikaisia, korkealaatuisia, yhteiskunnan tukemia asuntoja investoimalla peruskorjaamiseen ja muuttamalla olemassa olevien, viranomaisten tai voittoa tavoittelemattomien toimijoiden omistamien rakennusten käyttötarkoitusta. (28) Asetuksen (EY) N:o 1083/2006 56 artiklan 4 kohdassa säädetään, että menojen tukikelpoisuussäännöt säädetään kansallisella tasolla ottaen huomioon kustakin rahastosta annetussa asetuksessa säädetyt poikkeukset. Asetuksen (EY) N:o 1080/2006 13 artiklan mukaan olisi vahvistettava menojen tukikelpoisuutta koskevat yhteiset säännöt, joita sovelletaan Euroopan alueellinen yhteistyö -tavoitteen mukaisiin toimenpideohjelmiin, jotta voidaan varmistaa eri jäsenvaltioissa täytäntöönpantuihin hankkeisiin sovellettavien sääntöjen välinen yhdenmukaisuus. Samankaltaisista ohjelmista ohjelmakaudella 2000–2006 saatujen kokemusten perusteella on aiheellista määrittää yhteiset säännöt menoluokille, joiden suhteen kansalliset säännöt todennäköisimmin eroavat toisistaan. Tuensaajien ja ohjelmaviranomaisten hallinnollisen työn vähentämiseksi kiinteän yleiskustannustason yleiskustannusten osalta pitäisi tietyin edellytyksin olla tukikelpoisia. (29) Asetukset (EY) N:o 1681/94 ja (EY) N:o 1831/94 sekä jäsenvaltioiden toteuttamasta rakennerahastojen tukitoimiin liittyvästä tiedotus- ja julkistamistoiminnasta 30 päivänä toukokuuta 2000 annettu komission asetus (EY) N:o 1159/2000 ( 11 ), neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista yhteisrahoitettujen toimien tukikelpoisuuden osalta 28 päivänä heinäkuuta 2000 annettu komission asetus (EY) N:o 1685/2000 ( 12 ), neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävän tuen hallinto- ja valvontajärjestelmien osalta 2 päivänä maaliskuuta 2001 annettu komission asetus (EY) N:o 438/2001 ( 13 ), neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävään tukeen liittyvän varainhoitoa koskevan oikaisumenettelyn osalta 2 päivänä maaliskuuta 2001 annettu komission asetus (EY) N:o 448/2001 ( 14 ), neuvoston asetuksen (EY) N:o 1164/94 soveltamista koskevista yksityiskohtaisista säännöistä koheesiorahastosta myönnettävään tukeen liittyvien hallinto- ja valvontajärjestelmien ja rahoitusoikaisumenettelyn osalta 29 päivänä heinäkuuta 2002 annettu komission asetus (EY) N:o 1386/2002 ( 15 ), neuvoston asetuksen (EY) N:o 1164/94 soveltamista koskevista yksityiskohtaisista erityissäännöistä koheesiorahastosta osarahoitettavista toimista aiheutuvien menojen tukikelpoisuuden osalta 6 päivänä tammikuuta 2003 annettu komission asetus (EY) N:o 16/2003 ( 16 ), neuvoston asetuksen (EY) N:o 1164/94 soveltamista koskevista yksityiskohtaisista säännöistä koheesiorahaston toimiin liittyvien tiedotus- ja julkistamistoimenpiteiden osalta 1 päivänä huhtikuuta 2004 annettu komission asetus (EY) N:o 621/2004 ( 17 ) olisi kumottava. (30) Tässä asetuksessa säädetyt toimenpiteet ovat rahastojen yhteensovittamisesta vastaavan komitean lausunnon mukaiset, ja katsoo seuraavaa: ON ANTANUT TÄMÄN ASETUKSEN:







SISÄLLYSLUETTELO I LUKU JOHDANTO 1 artikla Kohde II LUKU ASETUKSEN N:o (EY) 1083/2006 TÄYTÄNTÖÖNPANOSÄÄNNÖKSET 1 JAKSO TIEDOTTAMINEN JA JULKISTAMINEN 2 artikla Viestintäsuunnitelman valmisteleminen 3 artikla Viestintäsuunnitelman sääntöjenmukaisuuden tarkastelu 4 artikla Viestintäsuunnitelman täytäntöönpano ja seuranta 5 artikla Tiedotustoimenpiteet mahdollisille tuensaajille 6 artikla Tiedotustoimenpiteet tuensaajille 7 artikla Yleisöön kohdistuviin tiedotus- ja julkisuustoimenpiteisiin liittyvät hallintoviranomaisen vastuut 8 artikla Yleisöön kohdistuviin tiedotus- ja julkisuustoimenpiteisiin liittyvät tuensaajien vastuut 9 artikla Toimea koskevien tiedotus- ja julkisuustoimenpiteiden tekniset piirteet 10 artikla Verkosto ja kokemusten vaihto 2 JAKSO TIEDOT RAHASTOJEN KÄYTÖSTÄ 11 artikla Rahastojen käytön ohjeellinen jakautuminen 3 JAKSO HALLINTO- JA VALVONTAJÄRJESTELMÄT 12 artikla Välittävät elimet 13 artikla Hallintoviranomainen ja valvojat 14 artikla Kirjanpitoaineisto 15 artikla Jäljitysketju 16 artikla Toimien tarkastukset 17 artikla Otanta 18 artikla Tarkastusviranomaisen esittämät asiakirjat 19 artikla Asiakirjojen saatavuus 20 artikla Todentamisviranomaisen toimittamat asiakirjat 21 artikla Hallinto- ja valvontajärjestelmien kuvaus 22 artikla Hallintoviranomaista, todentamisviranomaista ja välittäviä elimiä koskevat tiedot 23 artikla Tarkastusviranomaista ja tarkastuksia tekeviä elimiä koskevat tiedot 24 artikla Euroopan alueellinen yhteistyö -tavoitteen hallinto- ja valvontajärjestelmien kuvaus 25 artikla Hallinto- ja valvontajärjestelmien arviointi 26 artikla Asetuksen (EY) N:o 1083/2006 74 artiklassa tarkoitettuja toimenpideohjelmia koskevat poikkeukset 4 JAKSO SÄÄNTÖJENVASTAISUUDET 27 artikla Määritelmät 28 artikla Alkuvaiheen ilmoitukset – poikkeukset 29 artikla Kiireelliset tapaukset 30 artikla Seurantatoimista ilmoittaminen 31 artikla Sähköinen välittäminen 32 artikla Oikeudenkäyntikulujen korvaaminen 33 artikla Yhteistyö jäsenvaltioiden kanssa 34 artikla Tietojen käyttö 36 artikla Ilmoitusrajan alapuolelle jäävät sääntöjenvastaisuudet 5 JAKSO HENKILÖTIEDOT 37 artikla Henkilötietojen suojelu 6 JAKSO TÄYDENTÄVYYDEN NOUDATTAMATTA JÄTTÄMISESTÄ JOHTUVA RAHOITUSOIKAISU 38 artikla Rahoitusoikaisun määrät 7 JAKSO SÄHKÖINEN TIEDONVAIHTO 39 artikla Tiedonvaihtoon tarkoitettu tietokonejärjestelmä 40 artikla Tiedonvaihtoon tarkoitetun tietokonejärjestelmän sisältö 41 artikla Tiedonvaihtoon tarkoitetun tietokonejärjestelmän toiminta 42 artikla Tietojen välittäminen tiedonvaihtoon tarkoitetun tietokonejärjestelmän kautta 8 JAKSO RAHOITUSJÄRJESTELYJÄ KOSKEVAT VÄLINEET 43 artikla Yleiset säännökset 44 artikla Holding-tyyppiset rahastot 45 artikla Yrityksille tarkoitettuihin rahoitusjärjestelyjä koskeviin välineisiin sovellettavat ylimääräiset säännökset 46 artikla Kaupunkialueiden kehitysrahastot III LUKU ASETUKSEN (EY) N:o 1080/2006 TÄYTÄNTÖÖNPANOSÄÄNNÖKSET 1 JAKSO ASUNTOKANTAAN LIITTYVIEN KUSTANNUSTEN TUKIKELPOISUUS 47 artikla Toimet asuntoalalla 2 JAKSO EUROOPAN ALUEELLINEN YHTEISTYÖ -TAVOITTEEN TOIMENPIDEOHJELMIIN SOVELLETTAVAT TUKIKELPOISUUSSÄÄNNÖT 48 artikla Menojen tukikelpoisuutta koskevat säännöt 49 artikla Rahoituskulut ja takauskustannukset 50 artikla Toimien täytäntöönpanoon liittyvät viranomaisten menot 51 artikla Luontaissuoritukset 52 artikla Yleiskustannukset 53 artikla Poistot IV LUKU LOPPUSÄÄNNÖKSET 54 artikla Kumoaminen 55 artikla Voimaantulo LIITTEET Liite I: Symbolin laatimista koskevat ohjeet ja standardivärien määritelmä Liite II: Rahastoista vuosiksi 2007–2013 myönnetyn tuen luokittelu Osa A: Koodit osioittain Osa B: Toimenpideohjelmaan suunnatun yhteisön tuen ohjeellinen jakautuminen menoluokittain Osa C: Yhteisön tukimäärärahojen kumulatiivinen jakautuminen menoluokittain täytäntöönpanoa koskevassa vuosikertomuksessa ja loppukertomuksessa Liite III: Luettelo toimia koskevista tiedoista, jotka on toimitettava pyynnöstä komissiolle 14 artiklan mukaisten, asiakirjoihin perustuvien ja paikan päällä tehtävien tarkastusten tekemistä varten Liite IV: 17 artiklan (Otanta) mukaisen sattumanvaraisen tilastollisen otannan tekniset parametrit Liite V: Asetuksen (EY) N:o 1083/2006 62 artiklan 1 kohdan c alakohdan mukaisen tarkastusstrategian malli Liite VI: Neuvoston asetuksen (EY) N:o 1083/2006 62 artiklan 1 kohdan d alakohdan i luetelmakohdassa ja tämän asetuksen 18 artiklan 2 kohdassa tarkoitettu vuotuisen tarkastuskertomuksen malli Liite VII: Neuvoston asetuksen (EY) N:o 1083/2006 62 artiklan 1 kohdan d alakohdan ii luetelmakohdassa ja tämän asetuksen 18 artiklan 2 kohdassa tarkoitettu vuotuisen lausunnon malli Liite VIII: Neuvoston asetuksen (EY) N:o 1083/2006 62 artiklan 1 kohdan e alakohdassa ja tämän asetuksen 18 artiklan 3 kohdassa tarkoitetun lopullisen tarkastuskertomuksen ja toimenpiteen sulkemista koskevan ilmoituksen malli Osa A: Rahoitusta koskevan tarkastuskertomuksen malli Osa B: Sulkemista koskeva ilmoitus Liite IX: 18 artiklan 5 kohdassa tarkoitetun toimenpideohjelmien osittaista sulkemista koskevan ilmoituksen malli Liite X: Menoja koskeva todistusasiakirja, menoilmoitus ja välimaksun suorittamista koskeva pyyntö Liite XI: Vuotuinen ilmoitus palautetuista ja takaisin perityistä summista, perimättä olevista summista sekä summista, joita ei saada perityiksi takaisin (20 artiklan 2 kohta) Liite XII: Hallinta- ja valvontajärjestelmien kuvaus Liite XIII: Neuvoston asetuksen (EY) N:o 1083/2006 71 artiklan 2 kohdan ja tämän asetuksen 25 artiklan nojalla annettavan, hallinto- ja valvontajärjestelmien sääntöjenmukaisuutta koskevan lausunnon malli Liite XIV: Menoilmoituksen malli osittaista sulkemista varten Liite XV: Rahoitustaulukko kansalliseen strategiseen viitekehykseen (NSRF) – kustakin rahastosta myönnettävien varojen ohjeellinen vuotuinen jako toimenpideohjelmittain (TO) Liite XVI: Toimenpideohjelman rahoitussuunnitelmat Liite XVII: Arvio todennäköisistä maksupyynnöistä Liite XVIII: Vuosikertomus ja loppukertomus Liite XIX: Täydentävyyden varmistaminen – kauden 2007–2013 lähentymistavoite – ennakkovarmistus Liite XX: Suurhankkeita koskevat, koodattavat, jäsennellyt tiedot Liite XXI: Suurhankkeen tuen vahvistamista koskeva pyyntö asetuksen (ey) n:o 1083/2006 39–41 artiklan mukaisesti – Euroopan Aluekehitysrahasto / Koheesiorahasto – Infrastruktuuri-Investointi Liite XXII: Suurhankkeen tuen vahvistamista koskeva pyyntö asetuksen (ey) n:o 1083/2006 39–41 artiklan mukaisesti – Euroopan Aluekehitysrahasto / Koheesiorahasto – Tuotannolliset Investoinnit Liite XXIII: Tiedot ESR:n toimiin osallistujista







I LUKU

JOHDANTO

1 artikla

Kohde

Tässä asetuksessa vahvistetaan asetuksen (EY) N:o 1083/2006 ja asetuksen (EY) N:o 1080/2006 täytäntöönpanoa koskevat säännöt, jotka koskevat

a) tiedottamista ja julkistamista;

b) tietoa rahastojen käytöstä;

c) hallinta- ja valvontajärjestelmiä;

d) sääntöjenvastaisuuksia;

e) henkilötietoja;

f) täydentävyyden noudattamatta jättämisestä johtuvia rahoitusoikaisuja;

g) sähköistä tietojenvaihtoa;

h) rahoitusjärjestelyjä koskevia välineitä;

i) asuntokannan tukikelpoisuutta;

j) asetuksen (EY) N:o 1083/2006 3 artiklan 2 kohdan c alakohdassa tarkoitetun Euroopan alueellinen yhteistyö -tavoitteen toimenpideohjelmien tukikelpoisuutta.







II LUKU

ASETUKSEN N:o (EY) 1083/2006 TÄYTÄNTÖÖNPANOSÄÄNNÖKSET







1 jakso

Tiedottaminen ja julkistaminen

2 artikla

Viestintäsuunnitelman valmisteleminen

1. Toimenpideohjelman viestintäsuunnitelman, samoin kuin kaikki siihen tehtävät merkittävät tarkistukset, laatii toimenpideohjelmasta vastaava hallintoviranomainen taikka jäsenvaltio, ja se kattaa useita toimenpideohjelmia tai kaikki toimenpideohjelmat, jotka saavat osarahoitusta Euroopan aluekehitysrahastosta (EAKR), Euroopan sosiaalirahastosta (ESR) tai koheesiorahastosta.

2. Viestintäsuunnitelman on sisällettävä ainakin seuraavaa:

a) tavoitteet ja kohderyhmät;

b) niiden tiedotus- ja julkisuustoimenpiteiden strategia ja sisältö, joita jäsenvaltio tai hallintoviranomainen aikoo toteuttaa ja jotka on suunnattu mahdollisille tuensaajille, tuensaajille ja yleisölle ja jotka koskevat yhteisön tuen lisäarvoa kansallisesti, alueellisesti ja paikallisesti;

c) suunnitelman täytäntöönpanon ohjeellinen talousarvio;

d) tiedotus- ja julkisuustoimenpiteiden täytäntöönpanosta vastaavat hallinto-osastot tai elimet;

e) tieto siitä, kuinka tiedotus- ja julkisuustoimenpiteitä on tarkoitus arvioida toimintaohjelmien ja yhteisön roolin näkyvyyden ja niitä koskevan tietoisuuden kannalta.

3 artikla

Viestintäsuunnitelman sääntöjenmukaisuuden tarkastelu

Jäsenvaltion tai hallintoviranomaisen on toimitettava viestintäsuunnitelman komissiolle neljän kuukauden kuluessa toimenpideohjelman hyväksymisestä taikka viestintäsuunnitelman kattaessa vähintään kaksi toimenpideohjelmaa neljän kuukauden kuluessa siitä päivästä, jolloin viimeisin näistä toimenpideohjelmista hyväksyttiin.

Mikäli komissio ei esitä huomautuksia kahden kuukauden kuluessa viestintäsuunnitelman vastaanottamisesta, suunnitelman katsotaan olevan 2 artiklan 2 kohdan mukainen.

Mikäli komissio lähettää huomautuksensa kahden kuukauden kuluessa viestintäsuunnitelman vastaanottamisesta, jäsenvaltion tai hallintoviranomaisen on lähetettävä kahden kuukauden kuluessa komissiolle tarkistettu viestintäsuunnitelma.

Mikäli komissio ei esitä lisää huomautuksia kahden kuukauden kuluessa tarkistetun viestintäsuunnitelman vastaanottamisesta, katsotaan, että viestintäsuunnitelma voidaan panna täytäntöön.

Jäsenvaltio tai hallintoviranomainen on käynnistettävä 5, 6 ja 7 artiklassa säädetyt tiedotus- ja julkisuustoimet, jos se on aiheellista, vaikka viestintäsuunnitelma ei olisi vielä lopullinen.

4 artikla

Viestintäsuunnitelman täytäntöönpano ja seuranta

1. Hallintoviranomaisen on tiedotettava kunkin toimenpideohjelman seurantakomitealle seuraavista seikoista:

a) viestintäsuunnitelma ja sen täytäntöönpanon eteneminen;

b) toteutetut tiedotus- ja julkisuustoimenpiteet;

c) käytetyt viestintävälineet.

Hallintoviranomaisen on annettava seurantakomitealle esimerkkejä tällaisista toimenpiteistä.

2. Asetuksen (EY) N:o 1083/2006 67 artiklassa tarkoitettujen toimenpideohjelman täytäntöönpanoa koskevan vuosikertomuksen ja loppukertomuksen on sisällettävä:

a) esimerkkejä viestintäsuunnitelmaa täytäntöönpantaessa toteutetuista, toimenpideohjelmaa koskevista tiedotus- ja julkisuustoimenpiteistä;

b) jäljempänä 7 artiklan 2 kohdan d alakohdassa tarkoitetut, tiedotus- ja julkisuustoimenpiteitä koskevat järjestelyt, mukaan lukien tarvittaessa sähköinen osoite, josta tällaista tietoa löytyy;

c) viestintäsuunnitelmaan tehtyjen merkittävien muutosten sisältö.

Täytäntöönpanoa koskevan vuosikertomuksen vuodelle 2010 ja loppukertomuksen on sisällettävä luku, jossa arvioidaan tiedotus- ja julkisuustoimenpiteiden tuloksia toimintaohjelmien ja yhteisön roolin näkyvyyden ja niitä koskevan tietoisuuden kannalta, kuten 2 artiklan 2 kohdan e alakohdassa säädetään.

3. Viestintäsuunnitelman täytäntöönpanoon, seurantaan ja arviointiin käytettyjen keinojen on oltava oikeassa suhteessa viestintäsuunnitelmassa määritettyihin tiedotus- ja julkisuustoimenpiteisiin nähden.

5 artikla

Tiedotustoimenpiteet mahdollisille tuensaajille

1. Hallintoviranomaisen on viestintäsuunnitelman mukaisesti varmistettava, että toimenpideohjelmaa koskevaa tietoa, myös kyseisten rahastojen rahoitusosuuksia koskevaa yksityiskohtaista tietoa, levitetään laajalti ja että tieto on kaikkien asianosaisten osapuolten saatavilla.

Lisäksi hallintoviranomaisen on varmistettava, että mahdollisimman laajalti levitetään tietoa tarjolla olevista rahoitusmahdollisuuksista, jotka perustuvat tukeen, jota yhteisö ja jäsenvaltiot maksavat yhdessä toimenpideohjelman kautta.

2. Hallintoviranomaisen on annettava mahdollisille tuensaajille selvää ja yksityiskohtaista tietoa ainakin seuraavista seikoista:

a) tukikelpoisuutta koskevat edellytykset, jotka on täytettävä rahoituksen saamiseksi toimenpideohjelmasta;

b) kuvaus rahoitushakemusten tarkastelumenettelyistä ja siitä, kuinka kauan ne vievät aikaa;

c) rahoitettavien toimien valintaperusteet;

d) kansalliset, alueelliset tai paikalliset yhteyshenkilöt, jotka voivat antaa tietoa toimenpideohjelmista.

Lisäksi hallintoviranomaisen on tiedotettava mahdollisille tuensaajille 7 artiklan 2 kohdan d alakohdassa säädetystä julkistamisesta.

3. Hallintoviranomaisen on otettava tiedotus- ja julkisuustoimenpiteisiin mukaan kansallisten lakien ja käytäntöjen mukaisesti ainakin yksi seuraavista elimistä, joka voi levittää laajalti 2 kohdassa lueteltuja tietoja:

a) kansalliset, alueelliset ja paikalliset viranomaiset ja kehityskeskukset;

b) ammattijärjestöt;

c) talouselämän eturyhmät ja työmarkkinaosapuolet;

d) kansalaisjärjestöt;

e) yrityksiä edustavat järjestöt;

f) EU-tiedotuskeskukset ja komission edustustot jäsenvaltioissa;

g) koulutuslaitokset.

6 artikla

Tiedotustoimenpiteet tuensaajille

Hallintoviranomaisen on tiedotettava tuensaajille, että rahoituksen hyväksyminen merkitsee myös sen hyväksymistä, että heidät mainitaan 7 artiklan 2 kohdan d alakohdan mukaisesti julkaistussa tuensaajien luettelossa.

7 artikla

Yleisöön kohdistuviin tiedotus- ja julkisuustoimenpiteisiin liittyvät hallintoviranomaisen vastuut

1. Hallintoviranomaisen on varmistettava, että tiedotus- ja julkisuustoimenpiteet pannaan täytäntöön viestintäsuunnitelman mukaisesti pyrkien näkyvyyteen mahdollisimman monessa tiedotusvälineessä ja käyttäen erilaisia viestintämuotoja ja -menetelmiä asianmukaisella alueellisella tasolla.

2. Hallintoviranomainen vastaa vähintään yhden seuraavan tiedotus- ja julkisuustoimenpiteen organisoimisesta:

a) merkittävä tiedotustoimi, jolla kerrotaan toimenpideohjelman käynnistymisestä, vaikka viestintäsuunnitelma ei olisi lopullinen;

b) ainakin yksi merkittävä vuotuinen tiedotustoimi, kuten viestintäsuunnitelmassa määritellään, jolla tuodaan esiin toimenpideohjelman (toimenpideohjelmien) saavutukset, mukaan lukien, jos aiheellista, merkittävimmät hankkeet;

c) Euroopan unionin lipulla liputtaminen viikon ajan 9 päivästä toukokuuta kunkin hallintoviranomaisen tilojen edustalla;

d) tuensaajien luettelon, toimien nimien ja toimille osoitetun julkisen rahoituksen määrän julkaiseminen sähköisesti tai muulla tavalla.

ESR:n toimiin osallistuvien nimiä ei mainita.

8 artikla

Yleisöön kohdistuviin tiedotus- ja julkisuustoimenpiteisiin liittyvät tuensaajien vastuut

1. Tuensaajan vastuulla on tiedottaa yleisölle rahastoista saadusta tuesta 2, 3 ja 4 kohdassa säädettyjen toimenpiteiden keinoin.

2. Tuensaajan on asetettava näkyville pysyvä, merkittävän kokoinen tietokyltti kuuden kuukauden kuluessa seuraavat edellytykset täyttävän toimen päättymisestä:

a) toimelle maksetun julkisen tuen kokonaismäärä ylittää 500 000 euroa;

b) toimi käsittää fyysisen kohteen hankinnan taikka infrastruktuurin tai rakennushankkeen rahoittamisen.

Kyltissä on mainittava 9 artiklassa tarkoitettujen tietojen lisäksi toimen tyyppi ja nimi. ►M1 Jäljempänä 9 artiklassa tarkoitettujen tietojen on vietävä vähintään 25 prosenttia kyltin pinta-alasta. ◄

▼M1

Jos pysyvää tietokylttiä ei ole mahdollista asettaa ensimmäisen alakohdan b alakohdassa tarkoitettuun fyysiseen kohteeseen, on toteutettava muita asiaankuuluvia toimenpiteitä yhteisön tuesta tiedottamiseksi.

▼C1

3. Tuensaajan on pystytettävä toimen täytäntöönpanon aikana mainostaulu kunkin seuraavat edellytykset täyttävän toimen suorituspaikalle:

a) toimelle maksetun julkisen tuen kokonaismäärä ylittää 500 000 euroa;

b) toimi käsittää infrastruktuurin tai rakennushankkeen rahoittamisen.

Jäljempänä 9 artiklassa tarkoitettujen tietojen on vietävä vähintään 25 prosenttia mainostaulusta.

Toimen päättyessä mainostaulu korvataan 2 kohdassa tarkoitetulla pysyvällä tietokyltillä.

4. Jos toimi saa rahoitusta ESR:n osarahoittamasta toimenpideohjelmasta ja, asiaankuuluvissa tapauksissa, jos toimi saa rahoitusta EAKR:sta tai koheesiorahastosta, tuensaajan on varmistettava, että toimeen osallistuville tahoille on tiedotettu kyseisestä rahoituksesta.

Tuensaajan on annettava selvä ilmoitus siitä, että parhaillaan täytäntöön pantava toimi on valittu ESR:n, EAKR:n tai koheesiorahaston osarahoittamaan toimintaohjelmaan.

Tällaista toimea koskevien kaikkein asiakirjojen, myös kaikkien osallistumisasiakirjojen tai muiden todistusten, on sisällettävä maininta siitä, että toimenpideohjelma saa osarahoitusta ESR:sta tai, tarvittaessa, EAKR:sta tai koheesiorahastosta.

9 artikla

Toimea koskevien tiedotus- ja julkisuustoimenpiteiden tekniset piirteet

▼M1

Kaikkien tuensaajille, mahdollisille tuensaajille ja yleisölle suunnattujen tiedotus- ja julkisuustoimenpiteiden, joita hallintoviranomaiset tai tuensaajat toteuttavat, on sisällettävä seuraava:

▼C1

a) Euroopan unionin lipun kuva liitteessä I määriteltyjen graafisten vaatimusten mukaisesti sekä viittaus Euroopan unioniin;

b) maininta rahastosta, jota asia koskee: i) EAKR:n osalta: ”Euroopan aluekehitysrahasto”; ii) koheesiorahaston osalta: ”Koheesiorahasto”; iii) ESR:n osalta: ”Euroopan sosiaalirahasto”;

c) hallintoviranomaisen valitsema ilmaisu, jossa korostetaan yhteisön toiminnan lisäarvoa, ja mieluusti ilmaisu ”Sijoitus tulevaisuuteesi”.

Edellä b ja c kohtaa ei sovelleta pieniin mainoskohteisiin.

▼M1

Jos tiedotus- tai julkisuustoimenpiteessä tuodaan esiin useita toimia, jotka saavat osarahoitusta useammalta kuin yhdeltä rahastolta, b alakohdassa säädettyä mainintaa ei vaadita.

▼C1

10 artikla

Verkosto ja kokemusten vaihto

1. Kunkin hallintoviranomaisen on nimettävä tiedottamisesta ja julkisuudesta vastaavat yhteyshenkilöt ja ilmoitettava siitä komissiolle. Lisäksi jäsenvaltiot voivat nimetä kaikkien toimenpideohjelmien yhteisen yhteyshenkilön.

2. Hyvien käytäntöjen, myös viestintäsuunnitelman täytäntöönpanon tulosten, ja tämän jakson mukaisten tiedotus- ja julkisuustoimenpiteiden täytäntöönpanosta saatujen kokemusten vaihdon varmistamiseksi voidaan perustaa yhteisön verkostoja, joihin kuuluvat 1 kohdan mukaisesti nimetyt henkilöt.

3. Tiedotuksen ja julkisuuden alalta saatujen kokemusten vaihtoon voidaan myöntää asetuksen (EY) N:o 1083/2006 45 artiklan mukaista teknistä tukea.







2 jakso

Tiedot rahastojen käytöstä

11 artikla

Rahastojen käytön ohjeellinen jakautuminen

1. Jäsenvaltioiden on toimitettava komissiolle asetuksen (EY) N:o 1083/2006 37 artiklan 1 kohdan d alakohdassa sekä asetuksen (EY) N:o 1080/2006 12 artiklan 5 kohdassa tarkoitetut tiedot rahastoista toimenpideohjelmaan suunnatun rahoitusosuuden ohjelman mukaisen käytön ohjeellisesta jakautumisesta menoluokittain tämän asetuksen liitteessä II olevan A ja B osan mukaisesti.

2. Asetuksen (EY) N:o 1083/2006 67 artiklassa tarkoitetun täytäntöönpanoa koskevan vuosikertomuksen ja loppukertomuksen on sisällettävä ajantasaista tietoa rahastoista toimenpideohjelmaan sen alusta saakka osoitetusta, kumuloituneesta rahoitusosuudesta menoluokittain esitettynä kunkin koodiyhdistelmän osalta tämän asetuksen liitteessä II olevan A ja C osan mukaisesti.

3. Komissio käyttää jäsenvaltioiden 1 ja 2 kohdan mukaisesti toimittamia tietoja ainoastaan omaksi tiedokseen.







3 jakso

Hallinto- ja valvontajärjestelmät

12 artikla

Välittävät elimet

Jos välittävä elin hoitaa hallintoviranomaisen tai todentamisviranomaisen yhtä tai useampaa tehtävää, asianmukaiset järjestelyt on laadittava muodollisesti kirjalliseen muotoon.

Tämän asetuksen hallintoviranomaista ja todentamisviranomaista koskevia säännöksiä sovelletaan välittävään elimeen.

13 artikla

►M1 Hallintoviranomainen ja valvojat ◄

1. Asetuksen (EY) N:o 1083/2006 60 artiklan a alakohdan mukaiseen toimien valintaan ja hyväksymiseen liittyvistä syistä hallintoviranomaisen on varmistettava, että tuensaajille tiedotetaan erityisistä edellytyksistä, jotka koskevat osana toimea toimitettavia tuotteita tai suoritettavia palveluja, rahoitussuunnitelmaa, toteuttamiselle asetettua aikarajoitusta sekä säilytettäviä ja välitettäviä taloudellisia ja muita tietoja.

Sen on varmistettava ennen hyväksymispäätöksen tekemistä, että tuensaaja kykenee täyttämään nämä edellytykset.

2. ►M1 Tarkastusten, jotka hallintoviranomaisen on tehtävä asetuksen (EY) N:o 1083/2006 60 artiklan b alakohdan mukaisesti tai jotka kuuluvat Euroopan alueellinen yhteistyö -tavoitteen ohjelmissa jäsenvaltioiden asetuksen (EY) N:o 1080/2006 16 artiklan mukaisesti nimeämien asianomaisten valvojien tehtäviin, on tarvittaessa katettava toimien hallinnolliset, taloudelliset, tekniset ja fyysiset näkökohdat. ◄

Tarkastuksilla on varmistettava, että ilmoitetut menot vastaavat todellisuutta, että tuotteet on toimitettu tai palvelut on suoritettu hyväksymispäätöksen mukaisesti, että tuensaajan esittämät korvaushakemukset ovat oikeellisia ja että toimet ja menot ovat yhteisön ja kansallisten sääntöjen mukaisia. Niiden on sisällettävä menettelyt, joilla vältetään menojen rahoittaminen kahteen kertaan muista yhteisön hankkeista tai kansallisista hankkeista sekä muilla ohjelmakausilla.

Tarkastusten on sisällettävä seuraavat menettelyt:

a) tuensaajan kutakin korvaushakemusta koskevat hallinnolliset tarkastukset;

b) yksittäisiä toimia koskevat, paikan päällä tehtävät tarkastukset.

▼M1

3. Jos 2 kohdan kolmannen alakohdan b alakohdan mukaisia, toimenpideohjelmaa koskevia, paikan päällä tehtäviä tarkastuksia suoritetaan otannan pohjalta, hallintoviranomaisen – tai Euroopan alueellinen yhteistyö -tavoitteen ohjelmien osalta asianomaisten valvojien – on pidettävä kirjaa, jossa kuvataan ja perustellaan otantamenetelmä ja määritellään tarkastukseen valitut toimet tai maksut.

Hallintoviranomaisen tai Euroopan alueellinen yhteistyö -tavoitteen ohjelmien osalta asianomaisten valvojien on määriteltävä otannan koko, jotta siihen kuuluvien maksujen laillisuudesta ja asianmukaisuudesta voidaan saada riittävä varmuus, ottaen huomioon tarvittaessa hallintoviranomaisen asianomaisten valvojien määrittämä, kyseiseen tuensaaja- ja toimityyppiin liittyvä riskitaso. Hallintoviranomaisten tai asianomaisten valvojien on tarkistettava otantamenetelmää vuosittain.

4. Hallintoviranomaisen – tai Euroopan alueellinen yhteistyö -tavoitteen ohjelmien osalta asianomaisten valvojien – on laadittava kirjalliset vaatimukset ja menettelyt kunkin 2 kohdan mukaisesti suoritetun tarkastuksen osalta ja pidettävä kustakin tarkastuksesta kirjaa, jossa mainitaan tehty työ, tarkastuksen päivämäärä ja tulokset sekä havaittujen sääntöjenvastaisuuksien suhteen toteutetut toimenpiteet.

▼C1

5. Mikäli myös hallintoviranomainen on toimenpideohjelman tuensaaja, 2, 3 ja 4 kohdassa tarkoitetuilla, tarkastuksiin liittyvillä järjestelyillä on varmistettava tehtävien erottaminen riittävällä tavalla asetuksen (EY) N:o 1083/2006 58 artiklan b alakohdan mukaisesti.

14 artikla

Kirjanpitoaineisto

1. Asetuksen (EY) N:o 1083/2006 60 artiklan c alakohdassa tarkoitettujen toimia koskevan kirjanpitoaineiston ja täytäntöönpanoa koskevien tietojen on sisällettävä tämän asetuksen liitteessä III määritetyt tiedot.

Hallinto-, todentamis- ja tarkastusviranomaisen sekä asetuksen (EY) N:o 1083/2006 62 artiklan 3 kohdassa tarkoitettujen elinten on saatava nämä tiedot käyttöönsä.

2. Jäsenvaltion on komission kirjallisesta pyynnöstä toimitettava komissiolle 1 kohdassa tarkoitetut tiedot viidentoista työpäivän kuluessa pyynnön vastaanottamisesta tai muun sovitun ajanjakson kuluessa asiakirjoihin perustuvien ja paikan päällä tehtävien tarkastusten tekemistä varten.

▼M1

3. Kaikki asetuksen (EY) N:o 1083/2006 61 artiklan f alakohdan mukaisesti pidetyssä kirjanpitoaineistossa olevat summat, jotka liittyvät komissiolle tämän asetuksen 28 artiklan mukaisesti ilmoitettuihin sääntöjenvastaisuuksiin, on yksilöitävä kyseiselle sääntöjenvastaisuudelle annetulla viitenumerolla tai jollakin muulla sopivalla menetelmällä.

▼C1

15 artikla

Jäljitysketju

Asetuksen (EY) N:o 1083/2006 60 artiklan f alakohtaa sovellettaessa jäljitysketjua pidetään kyseisen toimenpideohjelman osalta riittävänä, jos se täyttää seuraavat perusteet:

a) sen avulla komissiolle vahvistettuja kokonaissummia voidaan verrata siihen yksityiskohtaiseen kirjanpitoaineistoon ja niihin tositteisiin, jotka ovat todentamisviranomaisen, hallintoviranomaisen, välittävien elinten ja tuensaajien hallussa, toimenpideohjelmassa osarahoitettujen toimien osalta;

b) se mahdollistaa tuensaajalle maksetun julkisen tuen tarkastamisen;

c) se mahdollistaa toimenpideohjelman seurantakomitean laatimien valintaperusteiden soveltamisen tarkastamisen;

d) se sisältää tarvittaessa kunkin toimen osalta tekniset eritelmät ja rahoitussuunnitelman, tuen myöntämiseen liittyvät asiakirjat, julkisia hankintoja koskeviin menettelyihin liittyvät asiakirjat, seurantakertomukset sekä tehtyjä tarkistuksia ja tarkastuksia koskevat kertomukset.

16 artikla

Toimien tarkastukset

1. Asetuksen (EY) N:o 1083/2006 62 artiklan 1 kohdan b alakohdassa tarkoitetut tarkastukset on tehtävä kunkin 12-kuukautisen kauden osalta 1 päivästä heinäkuuta 2008 alkaen tekemällä otanta toimista, jotka valitaan tarkastusviranomaisen laatimalla tai hyväksymällä menetelmällä tämän asetuksen 17 artiklan mukaisesti.

Tarkastukset on suoritettava paikan päällä tuensaajan hallussa olevien asiakirjojen ja aineiston pohjalta.

2. Tarkastuksissa on varmistettava, että seuraavat edellytykset täyttyvät:

a) toimi täyttää toimenpideohjelman valintaperusteet, se on pantu täytäntöön hyväksyntäpäätöksen mukaisesti ja se täyttää kaikki siihen sovellettavat edellytykset, jotka koskevat sen toimintaa ja käyttöä taikka saavutettavia tavoitteita;

b) ilmoitetut menot vastaavat tuensaajan hallussa olevaa kirjanpitoaineistoa ja tositteita;

c) tuensaajan ilmoittamat menot ovat yhteisön ja kansallisten sääntöjen mukaisia;

d) julkinen tuki on maksettu tuensaajalle asetuksen (EY) N:o 1083/2006 80 artiklan mukaisesti.

3. Jos havaitut ongelmat ovat luonteeltaan järjestelmää koskevia ja aiheuttavat sen vuoksi saman toimenpideohjelman muita toimia koskevan riskin, tarkastusviranomaisen on varmistettava, että tällaisten ongelmien laajuuden määrittämiseksi suoritetaan lisätutkimuksia, ylimääräiset tarkastukset mukaan lukien. Niiden viranomaisten, joita asia koskee, on toteuttava tarpeellisia ehkäiseviä ja korjaavia toimia.

4. Ainoastaan menot, jotka kuuluvat 2 kohdan mukaisesti suoritetun tarkastuksen laajuuteen, lasketaan mukaan tarkastettujen menojen määrään laadittaessa liitteessä VI olevan 9 kohdan taulukoiden ja liitteessä VIII olevan 9 kohdan taulukoiden mukaista ilmoitusta.

17 artikla

Otanta

1. Kunakin vuonna tarkastettavien toimien otannan on perustuttava ensisijaisesti sattumanvaraiseen tilastolliseen otantamenetelmään 2, 3 ja 4 kohdan mukaisesti. Muita toimia voidaan valita täydentäväksi otannaksi 5 ja 6 kohdan mukaisesti.

2. Menetelmässä, jota käytetään otannan valitsemiseen sekä johtopäätösten tekemiseen tulosten pohjalta, on otettava huomioon kansainvälisesti hyväksytyt tarkastusstandardit ja se on dokumentoitava. Tarkastusviranomaisen on määritettävä, ottaen huomioon menojen summan, toimien määrän ja tyypin sekä muut olennaiset tekijät, sopiva tilastollinen otantamenetelmä, jota sovelletaan. Otannan tekniset parametrit on määriteltävä liitteen IV mukaisesti.

3. Tarkastettava otanta kultakin 12 kuukauden jaksolta on valittava niistä toimista, joiden menot on ilmoitettu komissiolle sen toimenpideohjelman osalta tai tarvittaessa niiden toimenpideohjelmien osalta, jonka/jotka yhteinen hallinta- ja valvontajärjestelmä kattaa, sinä vuonna, joka edeltää vuotta, jona 18 artiklan 2 kohdan mukainen vuotuinen tarkastuskertomus toimitetaan komissiolle. Tarkastusviranomainen saa päättää ensimmäisten 12 kuukauden kauden osalta, mitä toimiryhmää, jonka menot on ilmoitettu komissiolle vuosina 2007 ja 2008, käytetään perustana tarkastettavia toimia valittaessa.

4. Tarkastusviranomainen tekee johtopäätökset niiden tarkastusten tulosten pohjalta, jotka koskevat menoja, jotka on ilmoitettu komissiolle sinä vuonna, johon viitataan 3 kohdassa, ja ilmoittaa ne komissiolle vuotuisessa tarkastuskertomuksessa.

Toimenpideohjelmissa, joiden kohdalla arvioitu virhemäärä ylittää olennaisuusrajan, tarkastusviranomaisen on analysoitava asian merkitys ja toteuttava tarpeelliset toimet, mukaan lukien asianmukaiset suositukset, joista ilmoitetaan vuotuisessa tarkastuskertomuksessa.

5. Tarkastusviranomaisen on tarkastettava säännöllisesti sattumanvaraisen otannan kattavuus, ottaen huomioon erityisesti, että kunkin toimenpideohjelman osittaisen tai lopullisen sulkemisen yhteydessä annettavien ilmoitusten osalta on saavutettava riittävä tarkastusvarmuus.

Sen on päätettävä ammatillisen arviointikykynsä pohjalta, onko tarpeen tarkastaa ylimääräinen otanta lisätoimia, jotta voidaan ottaa huomioon erityiset tunnistetut riskitekijät ja taata kunkin ohjelman osalta erityyppisten toimien, tuensaajien, välittävien elinten ja ensisijaisten toimintalinjojen riittävä kattavuus.

6. Tarkastusviranomainen tekee johtopäätökset täydentävän otannan tarkastusten tulosten pohjalta ja ilmoittaa niistä komissiolle vuotuisessa tarkastuskertomuksessa.

Kun havaittujen sääntöjenvastaisuuksien määrä on suuri tai kun järjestelmää koskevia sääntöjenvastaisuuksia on havaittu, tarkastusviranomaisen on tutkittava asian merkitys ja toteutettava tarpeelliset toimet, mukaan lukien asianmukaiset suositukset, joista ilmoitetaan vuotuisessa tarkastuskertomuksessa.

Täydentävän otannan tarkastuksen tulokset analysoidaan erillään sattumanvaraisen otannan tarkastuksen tuloksista. Etenkään täydentävässä otannassa havaittuja sääntöjenvastaisuuksia ei oteta huomioon laskettaessa sattumanvaraisen otannan virhemäärää.

18 artikla

Tarkastusviranomaisen esittämät asiakirjat

1. Asetuksen (EY) N:o 1083/2006 62 artiklan 1 kohdan c alakohdassa tarkoitettu tarkastusstrategia laaditaan tämän asetuksen liitteessä V olevan mallin mukaisesti. Sitä päivitetään ja tarkistetaan vuosittain ja tarvittaessa myös vuoden mittaan.

2. Asetuksen (EY) N:o 1083/2006 62 artiklan 1 kohdan d alakohdassa tarkoitetun vuotuisen tarkastuskertomuksen ja lausunnon on perustuttava tarkastusjärjestelmiin ja toimien tarkastuksiin, jotka suoritetaan mainitun asetuksen 62 artiklan 1 kohdan a ja b alakohdan nojalla tarkastusstrategian mukaisesti, ja ne laaditaan tämän asetuksen liitteissä VI ja VII olevien mallien mukaisesti.

▼M1

Euroopan alueellinen yhteistyö -tavoitteen ohjelmien kohdalla vuotuinen tarkastuskertomus ja lausunto kattavat ohjelman kokonaisuudessaan ja kaikki EAKR:n tukeen oikeutetut ohjelman menot.

▼C1

3. Asetuksen (EY) N:o 1083/2006 62 artiklan 1 kohdan e alakohdassa tarkoitetun toimenpideohjelman sulkemista koskevan ilmoituksen on perustuttava kaikkeen tarkastusstrategian mukaisesti tarkastusviranomaisen tekemään tai sen vastuulla tehtyyn tarkastustyöhön. Toimenpideohjelman sulkemista koskeva ilmoitus ja lopullinen tarkastuskertomus on laadittava tämän asetuksen liitteessä VIII olevan mallin mukaisesti.

▼M1

Euroopan alueellinen yhteistyö -tavoitteen ohjelmien kohdalla ohjelman sulkemista koskeva ilmoitus ja lopullinen tarkastuskertomus kattavat ohjelman kokonaisuudessaan ja kaikki EAKR:n tukeen oikeutetut ohjelman menot.

▼C1

4. Jos tutkimuksen laajuuteen liittyy rajoitus tai jos havaittujen sääntöjenvastaisten menojen määrän perusteella asetuksen (EY) N:o 1083/2006 62 artiklan 1 kohdan d alakohdassa tarkoitettuun vuotuiseen lausuntoon tai kyseisen artiklan e alakohdassa tarkoitettuun, toimenpiteen sulkemista koskevaan ilmoitukseen ei ole mahdollista antaa huomautuksia sisältämätöntä lausuntoa, tarkastusviranomaisen on ilmoitettava syyt ja arvioitava ongelman laajuus ja sen taloudellinen vaikutus.

5. Kun toimenpideohjelma suljetaan osittain, tarkastusviranomaisen on laadittava asetuksen (EY) N:o 1083/2006 88 artiklassa tarkoitetun menoilmoituksen kattamien maksujen laillisuutta ja säännönmukaisuutta koskeva ilmoitus tämän asetuksen liitteessä IX olevan mallin mukaisesti ja toimitettava se yhdessä asetuksen (EY) N:o 1083/2006 62 artiklan 1 kohdan d alakohdan ii luetelmakohdassa tarkoitetun lausunnon kanssa.

19 artikla

Asiakirjojen saatavuus

1. Asetuksen (EY) N:o 1083/2006 90 artiklaa sovellettaessa hallintoviranomaisen on varmistettava, että tiedot menoihin ja tarkastuksiin liittyviä tositteita hallussaan pitävistä elimistä ja niiden sijainnista ovat saatavilla, ja ne sisältävät kaikki riittävää jäljitysketjua varten tarvittavat asiakirjat.

2. Hallintoviranomaisen on varmistettava, että 1 kohdassa tarkoitetut asiakirjat ovat saatavilla sellaisten henkilöiden ja elinten tekemää tarkastusta varten ja että otteet tai jäljennökset niistä toimitetaan sellaisille henkilöille ja elimille, jotka ovat tähän oikeutettuja, mukaan lukien ainakin hallintoviranomaisen, todentamisviranomaisen, välittävien elinten ja tarkastusviranomaisen valtuutettu henkilökunta ja asetuksen (EY) N:o 1083/2006 62 artiklan 3 kohdassa tarkoitetut elimet sekä yhteisön valtuutetut virkamiehet ja heidän valtuutetut edustajansa.

3. Hallintoviranomaisen on säilytettävä arviointi- ja raportointitarkoituksiin tarvittavia tietoja, myös 14 artiklassa tarkoitettuja tietoja, jotka liittyvät asetuksen (EY) N:o 1083/2006 90 artiklan 2 kohdassa tarkoitettuihin toimiin, koko kyseisen artiklan 1 kohdan a alakohdassa tarkoitetun ajan.

4. Asetuksen (EY) N:o 1083/2006 90 artiklassa tarkoitetuiksi yleisesti hyväksytyiksi tietovälineiksi katsotaan ainakin seuraavat:

a) valokopiot alkuperäisistä asiakirjoista;

b) mikrokortit alkuperäisistä asiakirjoista;

c) alkuperäiset asiakirjat sähköisessä muodossa;

d) vain sähköisessä muodossa olemassa olevat asiakirjat.

5. Kansallisten viranomaisten on määritettävä menettely, jolla yleisesti hyväksytyillä tietovälineillä säilytettyjen asiakirjojen todistetaan vastaavan alkuperäisiä asiakirjoja, ja menettelyllä on varmistettava, että säilytetyt versiot vastaavat kansallisten lakien vaatimuksia ja että niitä voidaan käyttää tarkastustarkoituksiin.

6. Jos asiakirjat ovat olemassa vain sähköisessä muodossa, käytettyjen tietokonejärjestelmien on täytettävä hyväksytyt turvallisuusvaatimukset, joilla varmistetaan, että säilytetyt asiakirjat vastaavat kansallisten lakien vaatimuksia ja että niitä voidaan käyttää tarkastustarkoituksiin.

20 artikla

Todentamisviranomaisen toimittamat asiakirjat

1. Asetuksen (EY) N:o 1083/2006 61 artiklan a alakohdassa tarkoitetut todennetut menoilmoitukset ja maksupyynnöt on laadittava tämän asetuksen liitteen X muotoon ja toimitettava komissiolle.

2. ►M1 Todentamisviranomaisen on lähetettävä 31 päivään maaliskuuta 2010 mennessä ja sen jälkeen vuosittain 31 päivään maaliskuuta mennessä komissiolle liitteen XI mukainen lausunto, jossa määritetään toimenpideohjelman kunkin toimintalinjan osalta: ◄

a) määrät, jotka on palautettu edellisen vuoden aikana toimitetuista menoilmoituksista johonkin toimeen tarkoitetun rahoitusosuuden täysimääräisen tai osittaisen peruuttamisen johdosta;

▼M1

b) takaisin perityt määrät, jotka on vähennetty edellisen vuoden aikana toimitetuista menoilmoituksista;

▼C1

c) ilmoitus edellisen vuoden 31 päivästä joulukuuta lähtien takaisin perittävistä määristä, jotka on luokiteltu perintämääräyksen antamisvuoden mukaan;

▼M1

d) luettelo määristä, joiden takaisinperintä on todettu edellisen vuoden aikana mahdottomaksi tai joita ei odoteta saatavan perityiksi takaisin, luokiteltuina perintämääräyksen antamisvuoden mukaan.

▼M1

Ensimmäisen alakohdan a, b ja c alakohdan soveltamiseksi on kunkin toimintalinjan osalta toimitettava kokonaissummat, jotka liittyvät komissiolle 28 artiklan mukaisesti ilmoitettuihin sääntöjenvastaisuuksiin.

Ensimmäisen alakohdan d alakohdan soveltamiseksi on kaikki komissiolle 28 artiklan mukaisesti ilmoitettuihin sääntöjenvastaisuuksiin liittyvät määrät yksilöitävä kyseisen sääntöjenvastaisuuden viitenumerolla tai jollakin muulla sopivalla menetelmällä.

▼M1

2 a. Todentamisviranomaisen on ilmoitettava kunkin 2 kohdan ensimmäisen alakohdan d alakohdassa tarkoitetun määrän osalta, pyytääkö se yhteisön osuuden kattamista Euroopan unionin yleisestä talousarviosta.

Jos komissio ei yhden vuoden kuluessa lausunnon toimituspäivästä pyydä tietoja asetuksen (EY) N:o 1083/2006 70 artiklan 2 kohdan soveltamiseksi, ei ilmoita jäsenvaltiolle kirjallisesti aikomuksestaan panna vireille kyseistä määrää koskeva tutkimus eikä pyydä jäsenvaltiota jatkamaan takaisinperintämenettelyä, yhteisön osuus katetaan Euroopan unionin yleisestä talousarviosta.

Yhden vuoden määräaikaa ei sovelleta, jos kyseessä on petosepäily tai todettu petos.

2 b. Edellä 2 kohdassa säädetyn lausunnon osalta jäsenvaltioiden, jotka eivät ole ottaneet käyttöön euroa valuuttanaan lausunnon toimituspäivään mennessä, on muunnettava kansallisena valuuttana olevat määrät euroiksi käyttämällä asetuksen (EY) N:o 1083/2006 81 artiklan 3 kohdassa tarkoitettua vaihtokurssia. Jos määrät liittyvät sellaisiin menoihin, jotka ovat olleet yli yhden kuukauden ajan merkittyinä todentamisviranomaisen tileille, voidaan käyttää sen kuukauden vaihtokurssia, jonka aikana menot on viimeksi merkitty.

▼C1

3. Jotta toimenpideohjelma voidaan sulkea osittain, todentamisviranomaisen on lähetettävä komissiolle asetuksen (EY) N:o 1083/2006 88 artiklassa tarkoitettu menoilmoitus tämän asetuksen liitteen XIV mukaisesti.

21 artikla

Hallinto- ja valvontajärjestelmien kuvaus

1. Asetuksen (EY) N:o 1083/2006 71 artiklan 1 kohdassa tarkoitetun hallinto- ja valvontajärjestelmien kuvauksen on sisällettävä kunkin toimenpideohjelman osalta tiedot kyseisen asetuksen 58 artiklassa tarkoitetuista seikoista sekä tämän asetuksen 22 ja 23 artiklassa sekä tarvittaessa 24 artiklassa määritetyt tiedot.

Nämä tiedot on toimitettava liitteessä XII olevan mallin mukaisesti.

2. Jäsenvaltion, jonka alueella hallintoviranomainen sijaitsee, on annettava Euroopan alueellinen yhteistyö -tavoitteen toimenpideohjelmien hallinto- ja valvontajärjestelmien kuvaus.

22 artikla

Hallintoviranomaista, todentamisviranomaista ja välittäviä elimiä koskevat tiedot

Jäsenvaltion on toimitettava komissiolle seuraavat hallintoviranomaista, todentamisviranomaista ja välittäviä elimiä koskevat tiedot:

a) kuvaus niille annetuista tehtävistä;

b) niiden organisaatiokaaviot, tehtävien jakautuminen osastojen välillä tai sisällä sekä myönnettyjen virkojen suuntaa-antava määrä;

c) toimien valinta- ja hyväksyntämenettelyt;

d) menettelyt, joilla tuensaajien korvauspyynnöt otetaan vastaan, tarkastetaan ja vahvistetaan, ja erityisesti 13 artiklan tarkastustarkoituksia varten laaditut säännöt ja menettelyt, samoin kuin menettelyt, joilla tuensaajille suoritettavat maksut hyväksytään, suoritetaan ja viedään kirjanpitoon;

e) menettelyt, joilla menoilmoitukset laaditaan, todennetaan ja toimitetaan komissiolle;

f) viittaus c, d ja e alakohdan soveltamista varten laadittuihin kirjallisiin menettelyihin;

g) jäsenvaltion laatimat tukikelpoisuussäännöt, joita sovelletaan toimenpideohjelmaan;

h) toimien yksityiskohtaisen kirjanpitoaineiston ja 14 artiklan 1 kohdassa tarkoitettujen täytäntöönpanotietojen säilyttämistä koskeva järjestelmä toimenpideohjelmassa.

23 artikla

Tarkastusviranomaista ja tarkastuksia tekeviä elimiä koskevat tiedot

Jäsenvaltion on toimitettava komissiolle seuraavat tiedot tarkastusviranomaisesta ja asetuksen (EY) N:o 1083/2006 62 artiklan 3 kohdassa tarkoitetuista elimistä:

a) kuvaus niiden tehtävistä ja niiden välisestä suhteesta, tarvittaessa myös niiden suhteesta asetuksen (EY) N:o 1083/2006 73 artiklan 1 kohdassa tarkoitettuun yhteensovittamisesta vastaavaan elimeen;

b) tarkastusviranomaisen ja kunkin toimenpideohjelmaa koskevien tarkastusten tekemiseen osallistuvan elimen organisaatiokaavio, jossa kerrotaan, kuinka niiden riippumattomuus varmistetaan, sekä ilmoitetaan myönnettyjen virkojen suuntaa-antava määrä ja vaadittava pätevyys tai kokemus;

c) tarkastuskertomusten suositusten ja korjaavien toimenpiteiden täytäntöönpanon seurantamenettelyt;

d) tarvittaessa menettelyt, joilla tarkastusviranomainen valvoo toimenpideohjelmaa koskevien tarkastusten tekemiseen osallistuvien elinten työtä;

e) vuotuisen tarkastuskertomuksen ja toimenpideohjelman sulkemista koskevien ilmoitusten laadintamenettelyt.

24 artikla

Euroopan alueellinen yhteistyö -tavoitteen hallinto- ja valvontajärjestelmien kuvaus

Hallinto- ja valvontajärjestelmien kuvauksen on sisällettävä 21, 22 ja 23 artiklassa määritettyjen tietojen lisäksi järjestelyt, joista jäsenvaltiot ovat sopineet keskenään seuraavia tarkoituksia varten:

a) jotta hallintoviranomaisen käyttöön voidaan antaa kaikki tiedot, joita se tarvitsee hoitaakseen asetuksen (EY) N:o 1083/2006 60 artiklan ja asetuksen (EY) N:o 1080/2006 15 artiklan mukaiset velvollisuutensa;

b) jotta todentamisviranomainen saa käyttöönsä kaikki tiedot, joita se tarvitsee hoitaakseen asetuksen (EY) N:o 1083/2006 61 artiklan mukaiset velvollisuutensa;

c) jotta tarkastusviranomaisen käyttöön voidaan antaa kaikki tiedot, joita se tarvitsee hoitaakseen asetuksen (EY) N:o 1083/2006 62 artiklan ja asetuksen (EY) N:o 1080/2006 14 artiklan 2 kohdan mukaiset velvollisuutensa;

d) jotta voidaan varmistaa, että jäsenvaltiot täyttävät aiheettomasti maksettujen määrien takaisin perimistä koskevat, asetuksen (EY) N:o 1080/2006 17 artiklan 2 kohdan mukaiset velvoitteensa;

e) jotta voidaan varmistaa yhteisön ulkopuolelle maksettujen ja menoilmoitukseen sisällytettyjen summien laillisuus ja säännönmukaisuus, kun ohjelmaan osallistuvat jäsenvaltiot hyödyntävät asetuksen (EY) N:o 1080/2006 21 artiklan 3 kohtaan perustuvaa joustoa, sen mahdollistamiseksi, että hallintoviranomainen, todentamisviranomainen ja tarkastusviranomainen hoitavat kolmansiin maihin maksettuja summia koskevat velvollisuutensa, sekä sääntöjenvastaisuuksiin liittyvien, aiheettomasti maksettujen summien perimistä koskevat järjestelyt.

25 artikla

Hallinto- ja valvontajärjestelmien arviointi

Asetuksen (EY) N:o 1083/2006 71 artiklan 2 kohdassa tarkoitetun kertomuksen on perustuttava järjestelmän kuvauksen, järjestelmiä koskevien asianmukaisten asiakirjojen, kirjanpitoaineiston ja toimien täytäntöönpanotietojen säilyttämisjärjestelmän tarkasteluun sekä tarkastusviranomaisen tai muun raportoinnista vastaavan elimen tärkeänä pitämien, merkittävimpien elinten henkilökunnan haastatteluihin, joilla täydennetään, selvennetään tai tarkistetaan tietoja.

Asetuksen (EY) N:o 1083/2006 71 artiklan 2 kohdassa tarkoitettu lausunto on laadittava tämän asetuksen liitteessä XIII olevan mallin mukaisesti.

Jos hallinto- ja valvontajärjestelmät, joita asia koskee, ovat pääpiirteissään samat kuin ne, jotka on perustettu asetuksen (EY) N:o 1260/1999 nojalla hyväksyttyä tukea varten, asetuksen (EY) N:o 1083/2006 71 artiklan 2 kohdan mukaista kertomusta ja lausuntoa laadittaessa voidaan ottaa huomioon kyseisiin järjestelmiin liittyvät, kansallisten ja yhteisön tarkastajien tekemien tarkastusten tulokset.

26 artikla

Asetuksen (EY) N:o 1083/2006 74 artiklassa tarkoitettuja toimenpideohjelmia koskevat poikkeukset

1. Toimenpideohjelmiin, joiden kohdalla jäsenvaltio on käyttänyt asetuksen (EY) N:o 1083/2006 74 artiklan 2 kohdan ensimmäisessä alakohdassa tarkoitettua mahdollisuutta, sovelletaan tämän artiklan 2 ja 5 kohtaa.

2. Asetuksen (EY) N:o 1083/2006 74 artiklan 2 kohdassa tarkoitettu kansallinen elin tekee tämän asetuksen 13 artiklan 2 kohdassa tarkoitetut tarkastukset.

3. Asetuksen (EY) N:o 1083/2006 62 artiklan 1 kohdan b alakohdassa tarkoitettujen toimien tarkastukset tehdään kansallisten menettelyjen mukaisesti. Tämän asetuksen 16 ja 17 artiklaa ei sovelleta niihin.

4. Tämän asetuksen 18 artiklan 2–5 kohtaa sovelletaan soveltuvin osin asetuksen (EY) N:o 1083/2006 74 artiklan 2 kohdassa tarkoitetun kansallisen elimen antamien asiakirjojen valmisteluun.

5. Vuotuinen tarkastuskertomus ja vuotuinen lausunto on laadittava tarvittaessa tämän asetuksen liitteissä VI ja VII olevien mallien mukaisesti.

Asetuksen (EY) N:o 1083/2006 74 artiklan 2 kohdassa tarkoitettu kansallinen elin hoitaa tämän asetuksen 20 artiklan 2 kohdassa määritetyt velvoitteet.

Menoilmoitus on laadittava tämän asetuksen liitteissä X ja XIV olevien mallien mukaisesti.

6. Tämän asetuksen 21 artiklan 1 kohdassa sekä 22 ja 23 artiklassa tarkoitettuun hallinto- ja valvontajärjestelmien kuvaukseen sisältyvien tietojen on tarvittaessa sisällettävä asetuksen (EY) N:o 1083/2006 74 artiklan 2 kohdassa tarkoitettuja kansallisia elimiä koskevat tiedot.







4 jakso

Sääntöjenvastaisuudet

27 artikla

Määritelmät

Tässä jaksossa tarkoitetaan:

a) ”taloudellisella toimijalla” kaikkia rahastosta myönnettävän tuen toteuttamiseen osallistuvia luonnollisia henkilöitä, oikeushenkilöitä tai muita yksikköjä, lukuun ottamatta jäsenvaltioita niiden käyttäessä julkista valtaa;

b) ”ensimmäisellä hallinnollisella tai oikeudellisella havainnolla” toimivaltaisen hallinnollisen tai oikeudellisen viranomaisen ensimmäistä kirjallista arviointia, jossa päätellään erityisten tietojen perusteella, että sääntöjenvastaisuus on tapahtunut, rajoittamatta kuitenkaan mahdollisuutta tarkistaa tätä päätelmää taikka kumota se hallinnollisen tai oikeudellisen menettelyn aikana esiin tulevien seikkojen perusteella;

c) ”petosepäilyllä” sääntöjenvastaisuutta, jonka vuoksi kansallisella tasolla aloitetaan hallinnollinen menettely ja/tai oikeudenkäynti sen selvittämiseksi, onko sääntöjenvastaisuus tahallinen ja, erityisesti, onko se Euroopan unionista tehdyn sopimuksen K.3 artiklan perusteella laaditun Euroopan yhteisöjen taloudellisten etujen suojaamisesta tehdyn yleissopimuksen ( 18 ) 1 artiklan 1 kohdan a alakohdassa tarkoitettu petos;

d) ”konkurssilla” neuvoston asetuksen (EY) N:o 1346/2000 ( 19 ) 2 artiklan a alakohdan mukaisia maksukyvyttömyysmenettelyjä.

28 artikla

Alkuvaiheen ilmoitukset – poikkeukset

1. Jäsenvaltioiden on ilmoitettava komissiolle kahden kuukauden kuluessa kunkin vuosineljänneksen päättymisestä kaikista sääntöjenvastaisuuksista, joista on tehty ensimmäinen hallinnollinen tai oikeudellinen havainto, sanotun kuitenkaan rajoittamatta muiden asetuksen (EY) N:o 1083/2006 70 artiklan mukaisten velvoitteiden soveltamista.

Kyseisessä ilmoituksessa jäsenvaltioiden on annettava kaikissa tapauksissa yksityiskohtaiset tiedot seuraavista seikoista:

a) kyseessä oleva rahasto, tavoite, toimintaohjelma, ensisijainen toimintalinja ja toimi sekä CCI-numero;

b) säännös, jota on rikottu;

c) ensimmäisen, sääntöjenvastaisuuden tapahtumista koskevaan epäilyyn johtaneen tiedon saamispäivä ja lähde;

d) teko, jolla sääntöjenvastaisuuteen on syyllistytty;

e) tarvittaessa tieto siitä, antaako teko aihetta epäillä petosta;

f) tapa, jolla sääntöjenvastaisuus havaittiin;

g) tarvittaessa asiaan liittyvät jäsenvaltiot ja kolmannet maat;

h) kausi, jonka aikana, tai hetki, jona sääntöjenvastaisuus tapahtui;

i) sääntöjenvastaisuutta koskevan virallisen kertomuksen laatineet kansalliset viranomaiset tai elimet sekä hallinnollisesta tai oikeudellisesta seurannasta vastaavat viranomaiset;

j) ensimmäisen hallinnollisen tai oikeudellisen havainnon päivämäärä;

k) asiaan liittyvän luonnollisen henkilön, oikeushenkilön tai muun yksikön nimi, paitsi jos tämä tieto on epäolennainen sääntöjenvastaisuuksien torjunnan kannalta, kun otetaan huomioon kyseisen sääntöjenvastaisuuden luonne;

▼M1

l) tukikelpoisten menojen kokonaismäärä ja toimelle myönnetty julkinen tuki sekä yhteisön rahoitusosuuden vastaava määrä, joka lasketaan soveltamalla toimintalinjan osarahoitusastetta;

m) komissiolle todennetut menot ja julkinen tuki, joita sääntöjenvastaisuus koskee, sekä vastaava, vaarassa oleva yhteisön tuki, joka lasketaan soveltamalla toimintalinjan osarahoitusastetta;

n) petosepäilyn tapauksessa ja jos k alakohdan mukaisesti määritetyille henkilöille tai muille yksiköille ei ole maksettu julkista tukea, määrät, jotka olisi maksettu aiheetta, ellei sääntöjenvastaisuutta olisi havaittu;

o) toimen sijaintialueen tai suoritusalueen koodi, NUTS-tasona tai muulla tavoin ilmaistuna;

▼C1

p) sääntöjenvastaisten menojen luonne.

2. Poiketen siitä, mitä säädetään 1 kohdassa seuraavista tapauksista ei tarvitse ilmoittaa:

a) tapaukset, joissa sääntöjenvastaisuus johtuu ainoastaan siitä, ettei osarahoitettuun toimenpideohjelmaan kuuluvaa toimea ole toteutettu osittain tai kokonaan tuensaajan konkurssin vuoksi;

▼M1

b) tapaukset, jotka tuensaaja on tuonut vapaaehtoisesti hallintoviranomaisen tai todentamisviranomaisen tietoon, ennen kuin kumpikaan niistä on asiaa havainnut, riippumatta siitä, tapahtuiko tämä ennen kyseisten menojen sisällyttämistä komissiolle toimitettuun todennettuun ilmoitukseen vai sen jälkeen;

c) tapaukset, jotka hallintoviranomainen tai todentamisviranomainen on havainnut ja korjannut, ennen kuin kyseiset menot on sisällytetty komissiolle toimitettuun menoilmoitukseen.

▼C1

Kuitenkin konkurssia edeltävistä sääntöjenvastaisuuksista ja tapauksista, joihin liittyy petosepäily, on ilmoitettava.

▼M1

3. Jos jotkin 1 kohdassa tarkoitetuista tiedoista ja erityisesti tiedot, jotka koskevat tekoja, joilla sääntöjenvastaisuuteen on syyllistytty, ja tapaa, jolla se havaittiin, eivät ole saatavissa tai vaativat oikaisua, jäsenvaltioiden on mahdollisuuksien mukaan toimitettava puuttuvat tai oikeat tiedot toimittaessaan tämän jälkeen sääntöjenvastaisuuksia koskevat neljännesvuosikertomukset komissiolle.

▼C1

4. Jäsenvaltion, jossa tuensaaja maksaa menon toimea toteuttaessaan, on ilmoitettava Euroopan alueellinen yhteistyö -tavoitteen toimenpideohjelmiin liittyvistä sääntöjenvastaisuuksista. Jäsenvaltion on tehtävä samaan aikaan ilmoitus hallintoviranomaiselle, ohjelman todentamisviranomaiselle ja tarkastusviranomaiselle.

5. Jos kansallisissa säännöksissä säädetään tutkimusten luottamuksellisuudesta, tietojen ilmoittaminen edellyttää toimivaltaisen tuomioistuimen antamaa lupaa.

6. Jos jäsenvaltiolla ei ole 1 kohdan mukaisesti ilmoitettavanaan sääntöjenvastaisuuksia, sen on ilmoitettava asiasta komissiolle mainitussa kohdassa säädettyyn määräaikaan mennessä.

29 artikla

Kiireelliset tapaukset

Kunkin jäsenvaltion on ilmoitettava välittömästi komissiolle ja tarvittaessa muille jäsenvaltioille, joita asia koskee, kaikista havaituista tai oletettavasti tapahtuneista sääntöjenvastaisuuksista, jos vaarana on, että niillä on pian sen alueen ulkopuolelle kohdistuvia vaikutuksia, tai kun ne näyttävät perustuvan uudenlaiseen väärinkäytökseen.

▼M1

30 artikla

Seurantatoimista ilmoittaminen

1. Edellä 28 artiklan 1 kohdassa tarkoitettujen tietojen lisäksi jäsenvaltioiden on ilmoitettava komissiolle kahden kuukauden kuluessa kunkin vuosineljänneksen päättymisestä mihin tahansa aikaisempaan, mainitun artiklan mukaisesti tehtyyn ilmoitukseen liittyvistä menettelyistä, jotka koskevat ilmoitettuihin sääntöjenvastaisuuksiin liittyvien hallinnollisten tai rikosoikeudellisten seuraamusten määräämistä ja jotka on pantu vireille, saatu päätökseen tai joista on luovuttu, sekä tällaisten menettelyjen tuloksista.

Jos sääntöjenvastaisuuksista on määrätty seuraamuksia, jäsenvaltioiden on lisäksi ilmoitettava:

a) ovatko seuraamukset hallinnollisia vai rikosoikeudellisia;

b) johtuvatko seuraamukset yhteisön tai kansallisen lainsäädännön rikkomisesta;

c) säännökset, joissa seuraamuksista säädetään;

d) onko todettu petos.

2. Jäsenvaltion on komission kirjallisesta pyynnöstä toimitettava tiettyyn sääntöjenvastaisuuteen tai sääntöjenvastaisuuksien ryhmään liittyviä tietoja.

▼C1

31 artikla

Sähköinen välittäminen

Edellä 28 ja 29 artiklassa sekä 30 artiklan 1 kohdassa tarkoitetut tiedot on lähetettävä, kun mahdollista, sähköisesti käyttäen järjestelmää, jonka komissio on ottanut käyttöön tätä tarkoitusta varten, suojatun yhteyden välityksellä.

32 artikla

Oikeudenkäyntikulujen korvaaminen

Jos jäsenvaltion toimivaltaiset viranomaiset päättävät komission nimenomaisesta pyynnöstä aloittaa oikeudenkäynnin tai jatkaa sitä aiheettomasti maksettujen määrien perimiseksi takaisin, komissio voi sitoutua korvaamaan jäsenvaltiolle kokonaan tai osittain oikeudenkäyntikulut ja oikeudenkäynnistä välittömästi aiheutuvat kustannukset asiakirjatodisteiden esittämistä vastaan, vaikka oikeudenkäynti ei olisi menestyksellinen.

33 artikla

►M1 Yhteistyö jäsenvaltioiden kanssa ◄

1. Komission on pidettävä asianmukaisella tavalla yhteyttä jäsenvaltioihin, joita asia koskee, 28 artiklassa tarkoitetuista sääntöjenvastaisuuksista, 30 artiklassa tarkoitetuista menettelyistä ja erityisesti perintämahdollisuuksista toimitettujen tietojen täydentämistä varten.

▼M1

2. Jos komissio katsoo, että sääntöjenvastaisuus on luonteeltaan sellainen, että samanlaisia tai samankaltaisia käytäntöjä saatettaisiin käyttää myös muissa jäsenvaltioissa, se vie asian komission päätöksellä 94/140/EY ( 20 ) perustetun, petollisen menettelyn torjunnan yhteensovittamista käsittelevän neuvoa-antavan komitean käsiteltäväksi, sanotun kuitenkaan rajoittamatta 1 kohdassa tarkoitettua yhteydenpitoa.

Komissio tiedottaa vuosittain kyseiselle komitealle sekä asetuksen (EY) N:o 1083/2006 103 ja 104 artiklassa tarkoitetuille komiteoille havaittuihin sääntöjenvastaisuuksiin liittyvien määrien suuruusluokasta ja eri luokkiin kuuluvista sääntöjenvastaisuuksista, jotka eritellään tyypin ja lukumäärän mukaan.

▼C1

3. Komission on järjestettävä yhteisön tasolla tiedotustapaamisia muiden jäsenvaltioiden edustajille voidakseen tarkastella niiden kanssa 28, 29 ja 30 artiklan sekä tämän artiklan 1 kohdan mukaisesti saatuja tietoja. Tarkasteluissa keskitytään siihen, mitä sääntöjenvastaisuuksiin, ehkäiseviin toimenpiteisiin ja oikeudenkäynteihin liittyvistä tiedoista voidaan oppia.

4. Jäsenvaltion tai komission pyynnöstä jäsenvaltiot ja komissio konsultoivat toisiaan kuroakseen umpeen kaikki yhteisön etujen kannalta haitalliset lainsäädännön aukot, joita ilmenee voimassa olevia säännöksiä täytäntöön pantaessa.

34 artikla

Tietojen käyttö

Komissio voi käyttää kaikkia tietoja, jotka ovat luonteeltaan yleisiä tai toimeen liittyviä ja joita jäsenvaltiot ovat ilmoittaneet sille tämän asetuksen mukaisesti, tehdäkseen riskianalyyseja, ja saamiensa tietojen perusteella se voi laatia kertomuksia ja kehittää ennakkovaroitusjärjestelmiä, joilla pyritään tunnistamaan riskejä tehokkaammin.

▼M1 —————

▼C1

36 artikla

Ilmoitusrajan alapuolelle jäävät sääntöjenvastaisuudet

1. Jos sääntöjenvastaisuudet liittyvät alle 10 000 euron summiin, jotka maksetaan Euroopan yhteisöjen yleisestä talousarviosta, jäsenvaltiot eivät lähetä komissiolle 28 ja 30 artiklassa säädettyjä tietoja, ellei komissio sitä nimenomaisesti pyydä.

▼M1 —————

▼M1

2. Jäsenvaltioiden, jotka eivät ole ottaneet käyttöön euroa valuuttanaan 28 artiklan 1 kohdan mukaisen ilmoituksen toimituspäivään mennessä, on muunnettava kansallisena valuuttana olevat määrät euroiksi käyttämällä asetuksen (EY) N:o 1083/2006 81 artiklan 3 kohdassa tarkoitettua vaihtokurssia.

Jos määrät liittyvät sellaisiin menoihin, jotka ovat olleet yli yhden kuukauden ajan merkittyinä todentamisviranomaisen tileille, voidaan käyttää sen kuukauden vaihtokurssia, jonka aikana menot on viimeksi merkitty. Jos menoa ei ole merkitty todentamisviranomaisen tileille, käytetään viimeisintä komission sähköisesti julkaisemaa kirjanpitokurssia.

▼C1







5 jakso

Henkilötiedot

37 artikla

Henkilötietojen suojelu

1. Jäsenvaltioiden ja komission on toteutettava kaikki tarpeelliset toimenpiteet estääkseen 14 artiklan 1 kohdassa tarkoitettujen tietojen, sellaisten tietojen, joita komissio on kerännyt tarkastustensa aikana, ja 4 jaksossa tarkoitettujen tietojen luvattoman paljastamisen tai saamisen.

2. Komissio käyttää 14 artiklan 1 kohdassa tarkoitettuja tietoja yhdessä niiden tietojen kanssa, joita se on kerännyt tarkastustensa aikana, ainoastaan asetuksen (EY) N:o 1083/2006 72 artiklan mukaisten velvollisuuksiensa hoitamiseen. Euroopan tilintarkastustuomioistuimella ja Euroopan petostentorjuntavirastolla on oikeus saada nämä tiedot käyttöönsä.

3. Edellä 4 jaksossa tarkoitettuja tietoja ei saa lähettää muille kuin sellaisille henkilöille, jotka työskentelevät jäsenvaltioissa tai yhteisön toimielimissä ja joiden työtehtävät edellyttävät näiden tietojen saamista käyttöön, paitsi jos tällaisia tietoja antava jäsenvaltio on antanut siihen nimenomaisesti luvan.

4. Edellä 7 artiklan 2 kohdan d alakohdassa tarkoitettuihin tietoihin sisältyviä henkilötietoja saa käyttää vain kyseisessä artiklassa määriteltyihin tarkoituksiin.







6 jakso

Täydentävyyden noudattamatta jättämisestä johtuva rahoitusoikaisu

38 artikla

Rahoitusoikaisun määrät

1. Jos komissio tekee asetuksen (EY) N:o 1083/2006 99 artiklan 5 kohdan mukaisen rahoitusoikaisun, oikaisu on laskettava tämän artiklan 2 kohdan mukaisesti.

2. Rahoitusoikaisun määrä lasketaan vähentämällä 3 prosenttiyksikköä sovitun tavoitetason ja saavutetun tason välisestä erosta, joka ilmoitetaan prosenttiosuutena sovitusta tavoitetasosta, ja jakamalla sitten tulos 10:llä.

Rahoitusoikaisu määräytyy soveltamalla tätä rahoitusoikaisun määrää jäsenvaltion lähentymistavoitteen rakennerahasto-osuuteen koko ohjelmakauden osalta.

3. Mikäli 2 kohdassa tarkoitettu, sovitun tavoitetason ja saavutetun tason välinen ero, joka ilmoitetaan prosenttiosuutena sovitusta tavoitetasosta, on korkeintaan 3 prosenttia, rahoitusoikaisua ei tehdä.

4. Rahoitusoikaisu ei saa ylittää 5:tä prosenttia jäsenvaltion lähentymistavoitteen rakennerahasto-osuudesta koko ohjelmakauden osalta.







7 jakso

Sähköinen tiedonvaihto

39 artikla

Tiedonvaihtoon tarkoitettu tietokonejärjestelmä

Asetuksen (EY) N:o 1083/2006 66 ja 76 artiklan soveltamiseksi käyttöön otetaan tiedonvaihtoon tarkoitettu tietokonejärjestelmä, joka toimii kaikkien toimenpideohjelmaa koskevien tietojen vaihdon välineenä.

Kunkin jäsenvaltion ja komission välinen tiedonvaihto on hoidettava käyttämällä komission käyttöön ottamaa tietokonejärjestelmää, joka mahdollistaa turvallisen tiedonvaihdon komission ja kunkin jäsenvaltion välillä.

Jäsenvaltiot osallistuvat tiedonvaihtoon tarkoitetun tietokonejärjestelmän jatkokehitykseen.

40 artikla

Tiedonvaihtoon tarkoitetun tietokonejärjestelmän sisältö

1. Tiedonvaihtoon tarkoitettu tietokonejärjestelmä sisältää komission ja jäsenvaltioiden yhteiseen etuun liittyviä tietoja ja ainakin seuraavat, maksujen suorittamisen kannalta tarpeelliset tiedot:

a) kustakin rahastosta myönnettävien varojen ohjeellinen vuotuinen jako ohjelmittain, kuten kansallisessa strategisessa viitekehyksessä määritellään, liitteessä XV olevan mallin mukaisesti;

b) toimenpideohjelmien rahoitussuunnitelmat liitteessä XVI olevan mallin mukaisesti;

c) menoilmoitukset ja maksupyynnöt liitteessä X olevan mallin mukaisesti;

d) vuotuiset arviot todennäköisistä maksupyynnöistä liitteessä XVII olevan mallin mukaisesti;

e) vuosikertomusten ja loppukertomusten rahoitusta koskeva osio liitteessä XVIII olevassa 2.1 kohdassa olevan mallin mukaisesti.

2. Edellä 1 kohdan tietojen lisäksi tiedonvaihtoon tarkoitettu tietokonejärjestelmä sisältää vähintään seuraavat, yhteiseen etuun liittyvät, seurannan suorittamisen mahdollistavat asiakirjat ja tiedot:

a) asetuksen (EY) N:o 1083/2006 27 artiklan 1 kohdassa tarkoitettu kansallinen strateginen viitekehys;

b) tiedot, joista ilmenee, että täydentävyyttä on noudatettu, liitteessä XIX olevan mallin mukaisesti;

c) toimenpideohjelmat, mukaan lukien luokittelua koskevat tiedot liitteessä II olevan A ja B osan;

d) rahastojen rahoitusosuuksia koskevat komission päätökset;

e) asetuksen (EY) N:o 1083/2006 39, 40 ja 41 artiklassa tarkoitettuja suurhankkeita koskevat tukipyynnöt tämän asetuksen liitteiden XXI ja XXII mukaisesti sekä näistä liitteistä valitut, liitteessä XX määritellyt tiedot;

f) liitteessä XVIII olevat täytäntöönpanokertomukset, mukaan lukien luokittelua koskevat tiedot liitteessä II olevan A ja C osan mukaisesti;

g) ESR:n toimiin osallistuvia koskevat tiedot liitteessä XXIII olevan mallin mukaisesti toimintalinjoittain;

h) hallinto- ja valvontajärjestelmien kuvaus liitteessä XII olevan mallin mukaisesti;

i) tarkastusstrategia liitteessä V olevan mallin mukaisesti;

j) tarkastuskertomukset ja -lausunnot liitteissä VI, VII, VIII, IX ja XIII olevien mallien mukaisesti sekä komission ja kunkin jäsenvaltion välinen kirjeenvaihto;

k) osittaista sulkemista koskevat menoilmoitukset liitteessä XIV olevan mallin mukaisesti;

l) vuotuinen ilmoitus palautetuista ja takaisin perityistä määristä ja perimättä olevista määristä liitteen XI mukaisesti;

m) edellä 2 artiklassa tarkoitettu viestintäsuunnitelma.

3. Edellä 1 ja 2 kohdassa tarkoitetut tiedot on toimitettava tarvittaessa liitteissä annetussa muodossa.

41 artikla

Tiedonvaihtoon tarkoitetun tietokonejärjestelmän toiminta

1. Komission ja viranomaisten, jotka jäsenvaltio on nimittänyt asetuksen (EY) N:o 1083/2006 mukaisesti, sekä elinten, joille kyseinen tehtävä on siirretty, on vietävä tiedonvaihtoon tarkoitettuun tietokonejärjestelmään vaaditussa muodossa asiakirjat, joista ne vastaavat, ja niihin tehdyt päivitykset.

2. Jäsenvaltioiden on koottava keskitetysti ja lähetettävä komissiolle tiedonvaihtoon tarkoitetun tietokonejärjestelmän käyttöoikeuksia koskevat pyynnöt.

3. Tiedonvaihdossa ja maksuissa on käytettävä sähköistä allekirjoitusta direktiivissä 1999/93/EY tarkoitetulla tavalla. Jäsenvaltioiden ja komission on tunnustettava tiedonvaihtoon tarkoitetussa tietokonejärjestelmässä käytetyn sähköisen allekirjoituksen oikeudellinen vaikutus ja hyväksyttävyys todisteeksi oikeudenkäynnissä.

4. Tiedonvaihtoon tarkoitetun tietokonejärjestelmän kehittämiskustannukset rahoitetaan asetuksen (EY) N:o 1083/2006 45 artiklan mukaisesti Euroopan yhteisöjen yleisestä talousarviosta.

Kustannukset, joita aiheutuu tiedonvaihtoon tarkoitetun yhteisen tietokonejärjestelmän sekä kansallisten, alueellisten ja paikallisten tietokonejärjestelmien välisestä liitännästä, sekä kustannukset, joita aiheutuu kansallisten, alueellisten ja paikallisten järjestelmien muuttamisesta asetuksen (EY) N:o 1083/2006 vaatimusten mukaisiksi, ovat mainitun asetuksen 46 artiklan mukaisesti tukikelpoisia.

42 artikla

Tietojen välittäminen tiedonvaihtoon tarkoitetun tietokonejärjestelmän kautta

1. Jäsenvaltioiden ja komission on päästävä tiedonvaihtoon tarkoitettuun tietokonejärjestelmään joko suoraan tai sellaisesta käyttöliittymästä, joka mahdollistaa tietojen tallennuksen ja automaattisen synkronoinnin kansallisten, alueellisten ja paikallisten hallinnollisten atk-järjestelmien kanssa.

2. Päivänä, jona asiakirjat on toimitettu komissiolle, pidetään sitä päivää, jona jäsenvaltio tallentaa asiakirjat tiedonvaihtoon tarkoitettuun tietokonejärjestelmään.

3. Kun kyseessä on ylivoimainen este ja erityisesti kun tiedonvaihtoon tarkoitettu tietokonejärjestelmä ei toimi kunnolla tai pysyvää yhteyttä ei voida muodostaa, kyseinen jäsenvaltio voi välittää asetuksessa (EY) N:o 1083/2006 vaaditut asiakirjat komissiolle tulosteena käyttäen tämän asetuksen liitteissä II, V, VI, VII, IX, X, XII, XIII, XIV, XV, XVI, XVII, XVIII, XIX, XX, XXI, XXII ja XXIII olevia malleja. Kun ylivoimaista estettä ei enää ole, jäsenvaltion on tallennettava viipymättä kyseiset asiakirjat tiedonvaihtoon tarkoitettuun tietokonejärjestelmään.

Poiketen siitä, mitä 2 kohdassa säädetään, lähettämispäivänä pidetään sitä päivää, jona asiakirjat on lähetetty tulosteena.







8 jakso

Rahoitusjärjestelyjä koskevat välineet

43 artikla

►M1 Yleiset säännökset ◄

▼M2

1. Tämän asetuksen 43–46 artiklaa sovelletaan rahoitusjärjestelyjä koskeviin välineisiin, jotka ovat osakkeiden muodossa, jotka ovat takaisin maksettavia investointeja ja/tai tarjoavat takuut takaisin maksettaville investoinneille:

a) yrityksissä, ensisijaisesti pienissä ja keskisuurissa yrityksissä (pk-yritykset), mukaan lukien 1 päivästä tammikuuta 2005 sovellettavassa komission suosituksessa 2003/361/EY ( 21 ) määritellyt mikroyritykset;

b) julkisen ja yksityisen sektorin kumppanuushankkeissa tai muissa kaupunkialueiden hankkeissa, jotka sisältyvät kaupunkialueiden kestävän kehityksen yhdennettyyn suunnitelmaan, kun kyse on kaupunkialueiden kehitysrahastoista;

c) rahastoissa ja muissa kannustinjärjestelmissä energiatehokkuuteen ja uusiutuvien energialähteiden käyttöön rakennuksissa, myös nykyisessä asuntokannassa.

▼M1

2. Rahoitusjärjestelyjä koskevien välineiden, mukaan lukien holding-tyyppiset rahastot, on oltava riippumattomia oikeudellisia yksikköjä, joita ohjataan osarahoituskumppanien tai -osakkaiden välisillä sopimuksilla, taikka rahoituslaitoksen erillisiä rahoitusrakenteita.

Jos rahoitusjärjestelyjä koskeva väline on rahoituslaitoksessa, se on perustettava erillisen rahoitusrakenteen muotoon, johon sovelletaan kyseisen rahoituslaitoksen erityisiä täytäntöönpanosääntöjä, joissa määrätään erityisesti, että pidetään erillisiä tilejä, joiden avulla uudet varat, jotka on sijoitettu rahoitusjärjestelyjä koskevaan välineeseen, mukaan lukien toimenpideohjelmasta peräisin olevat varat, pidetään erillään niistä, jotka olivat alun perin laitoksen käytössä.

Komissio ei saa osallistua osarahoituskumppanina tai -osakkaana rahoitusjärjestelyjä koskeviin välineisiin.

3. Kun hallintoviranomaiset tai holding-tyyppiset rahastot valitsevat rahoitusjärjestelyjä koskevat välineet, rahoitusjärjestelyjä koskevien välineiden on toimitettava liiketoimintasuunnitelma tai muu asianmukainen asiakirja.

Ehdot ja edellytykset, jotka koskevat toimenpideohjelmista rahoitusjärjestelyjä koskeviin välineisiin maksettavia rahoitusosuuksia, on määritettävä rahoitussopimuksessa, jonka rahoitusjärjestelyjä koskevan välineen asianmukaisesti valtuutettu edustaja sekä jäsenvaltio tai hallintoviranomainen, tai tapauksen mukaan holding-tyyppinen rahasto, tekevät keskenään.

Rahoitussopimuksen on sisällettävä ainakin seuraavat tiedot:

a) investointistrategia ja -suunnitelma;

b) täytäntöönpanon seurantaa koskevat määräykset;

c) menettelytavat, jotka koskevat toimenpideohjelman rahoitusosuuden vetämistä pois rahoitusjärjestelyjä koskevasta välineestä;

d) rahoitusjärjestelyjä koskevan välineen lopettamista koskevat säännökset, mukaan lukien niiden määrärahojen uudelleen käyttäminen, jotka on palautettu rahoitusjärjestelyjä koskevaan välineeseen investoinneista tai jotka ovat jääneet jäljelle, kun kaikki takaussitoumukset on hoidettu, ja joiden voidaan katsoa johtuvan toimenpideohjelman rahoitusosuudesta.

▼C1

4. ►M1 Ellei korkeampi prosenttiosuus osoittaudu sovellettavien sääntöjen mukaisesti tarpeelliseksi tarjouskilpailun jälkeen, hallintokustannukset eivät saa tukikauden aikana vuosittain keskimäärin ylittää mitään seuraavista kynnysarvoista: ◄

a) 2:ta prosenttia toimenpideohjelmasta holding-tyyppisiin rahastoihin myönnetystä pääomasta taikka toimenpideohjelmasta tai holding-tyyppisestä rahastosta takuurahastoihin myönnetystä pääomasta;

b) kaikissa muissa tapauksissa 3:a prosenttia toimenpideohjelmasta tai holding-tyyppisestä rahastosta rahoitusjärjestelyjä koskevaan välineeseen myönnetystä pääomasta, lukuun ottamatta mikroyrityksille suunnattuja mikroluottovälineitä;

c) 4:ää prosenttia toimenpideohjelmasta tai holding-tyyppisestä rahastosta mikroyrityksille suunnattuihin mikroluottovälineisiin myönnetystä pääomasta.

▼M1

5. Pääomasijoitusten, osakkuuslainojen ja muiden takaisinmaksettavien investointien ja takaisinmaksettavien investointien takausten tuotto, hallintokustannusten ja suoritukseen kytkettyjen kannusteiden pro rata -osuudella vähennettynä, voidaan osoittaa ensisijaisesti sijoittajille, jotka toimivat markkinataloussijoittajaa koskevan periaatteen mukaisesti. Tällaiset tuotot voidaan osoittaa aina rahoitusjärjestelyjä koskevaan välineeseen liittyvissä säännöissä määritettyyn korvaustasoon saakka, minkä jälkeen ne kohdennetaan suhteellisesti kaikille osarahoituskumppaneille tai -osakkaille.

▼M2

6. Rahoitusjärjestelyjä koskevista välineistä tukea saavat yritykset, julkisen ja yksityisen sektorin kumppanuudet, muut kaupunkialueiden kestävän kehityksen yhdennettyyn suunnitelmaan sisältyvät hankkeet sekä toimet energiatehokkuuteen ja uusiutuvien energialähteiden käyttöön rakennuksissa, myös nykyisessä asuntokannassa, voivat myös saada rahoitusta tai muuta tukea toimenpideohjelmasta.

▼M1

7. Hallintoviranomaisten on toteutettava varotoimenpiteitä ehkäistäkseen mahdollisimman tehokkaasti kilpailun vääristymisen riskipääoma- tai lainamarkkinoilla sekä yksityisten takausten markkinoilla.

▼C1

44 artikla

►M1 Holding-tyyppiset rahastot ◄

1. Kun rakennerahastoista rahoitetaan holding-tyyppisten rahastojen kautta järjestettyjä, rahoitusjärjestelyjä koskevia välineitä, jäsenvaltion tai hallintoviranomaisen on tehtävä holding-tyyppisen rahaston kanssa rahoitussopimus, jossa määritetään rahoitusjärjestelyt ja -tavoitteet.

Rahoitussopimuksessa on tarvittaessa otettava huomioon:

▼M2

a) kun kyse on yrityksiä, ensisijaisesti pieniä ja keskisuuria yrityksiä (pk-yritykset), mukaan lukien mikroyrityksiä, tukevista rahoitusjärjestelyjä koskevista välineistä, tällaisten välineiden tarjonnan ja kysynnän välisen eron arvioinnin tulokset;

▼C1

b) kun kyse on kaupunkialueiden kehitysrahastoista, toimenpideohjelmiin sisältyvät kaupunkialueiden kehitystutkimukset tai -arvioinnit sekä kaupunkialueiden kehityksen yhdennetyt suunnitelmat;

▼M2

c) kun on kyse rahastoista ja muista kannustinjärjestelmistä energiatehokkuuteen ja uusiutuvien energialähteiden käyttöön rakennuksissa, myös nykyisessä asuntokannassa, asianmukaiset unionin ja kansalliset sääntelykehykset ja kansalliset strategiat.

▼M1

2. Edellä 1 kohdassa tarkoitetussa rahoitussopimuksessa on erityisesti määrättävä:

a) ehdoista ja edellytyksistä, jotka koskevat toimenpideohjelmasta holding-tyyppiseen rahastoon myönnettävää rahoitusosuutta;

b) rahoitusjärjestelyjä koskeville välineille osoitettavista kiinnostuksenilmaisupyynnöistä sovellettavien sääntöjen mukaisesti;

c) rahoitusjärjestelyjä koskevien välineiden arvioinnista ja valinnasta, jotka holding-tyyppinen rahasto tekee;

d) investointipolitiikan tai kaupunkialueiden kohdennettujen kehityssuunnitelmien ja -toimien laatimisesta ja seurannasta;

e) holding-tyyppisen rahaston raportoinnista jäsenvaltioille tai hallintoviranomaisille;

f) investointien täytäntöönpanon seurannasta;

g) tarkastusvaatimuksista;

h) menettelytavoista, jotka koskevat holding-tyyppisen rahaston vetäytymistä rahoitusjärjestelyjä koskevasta välineestä;

i) holding-tyyppisen rahaston lopettamista koskevista säännöksistä, mukaan lukien niiden määrärahojen uudelleen käyttäminen, jotka on palautettu tehdyistä investoinneista tai jotka ovat jääneet jäljelle, kun kaikki takaussitoumukset on hoidettu ja joiden voidaan katsoa johtuvan toimenpideohjelman rahoitusosuudesta.

Rahoitusjärjestelyjä koskevien välineiden tapauksessa ensimmäisen alakohdan d alakohdassa tarkoitettujen investointipolitiikan laatimista ja seurantaa koskevien määräysten on sisällettävä ainakin suuntaa-antavat tiedot kohteena olevista yrityksistä ja tuettavista rahoitusjärjestelytuotteista.

▼M1 —————

▼M3

45 artikla

Yrityksille tarkoitettuihin rahoitusjärjestelyjä koskeviin välineisiin sovellettavat ylimääräiset säännökset

Edellä 43 artiklan 1 kohdan a alakohdassa tarkoitetut rahoitusjärjestelyjä koskevat välineet investoivat ainoastaan toimintoihin, joiden rahoitusjärjestelyjä koskevan välineen johtajat katsovat olevan taloudellisesti elinkelpoisia.

Ne eivät saa investoida valtiontuesta vaikeuksissa olevien yritysten pelastamiseksi ja rakenneuudistukseksi 10 päivänä lokakuuta 2004 annetuissa yhteisön suuntaviivoissa ( 22 ) tarkoitettuihin vaikeuksissa oleviin yrityksiin.

▼C1

46 artikla

►M1 Kaupunkialueiden kehitysrahastot ◄

▼M1

1. Kun rakennerahastoista rahoitetaan kaupunkialueiden kehitysrahastoja, niiden on investoitava julkisen ja yksityisen sektorin kumppanuushankkeisiin tai muihin hankkeisiin, jotka sisältyvät kaupunkialueiden kestävän kehityksen yhdennettyyn suunnitelmaan. Tällaisiin julkisen ja yksityisen sektorin kumppanuushankkeisiin tai muihin hankkeisiin ei kuulu yrityksille tarkoitettujen rahoitusjärjestelyjä koskevien välineiden, kuten riskipääoma-, laina- ja takuurahastojen, perustamista ja kehittämistä.

2. Edellä 1 kohdan soveltamiseksi kaupunkialueiden kehitysrahastojen on tehtävä investointeja lainojen ja takuiden tai vastaavien välineiden tai pääoman muodossa.

▼C1

3. Kun rakennerahastoista rahoitetaan kaupunkialueiden kehitysrahastoja, kyseiset rahastot eivät saa rahoittaa uudelleen jo päättyneiden hankkeiden ostoja tai sellaisiin osallistumista.







III LUKU

ASETUKSEN (EY) N:o 1080/2006 TÄYTÄNTÖÖNPANOSÄÄNNÖKSET







1 jakso

Asuntokantaan liittyvien kustannusten tukikelpoisuus

▼M1

47 artikla

Toimet asuntoalalla

1. Määrittäessään asetuksen (EY) N:o 1080/2006 7 artiklan 2 kohdan a alakohdassa tarkoitettuja alueita jäsenvaltioiden on otettava huomioon ainakin yksi seuraavista perusteista:

a) köyhien ja syrjäytyneiden suuri määrä;

b) pitkäaikaistyöttömien suuri määrä;

c) väestörakenteen muuttumiseen liittyvät huolestuttavat suuntaukset;

d) matala koulutustaso, merkittävät puutteet taidoissa ja suuri määrä koulunsa keskeyttäneitä;

e) rikosten ja ilkivallan suuri määrä;

f) erityisen ränsistynyt ympäristö;

g) taloudellisen toiminnan vähäisyys;

h) maahanmuuttajien, etnisten ryhmien ja vähemmistöryhmien tai pakolaisten suuri määrä;

i) asuntojen suhteellisen matala arvo;

j) rakennusten vähäinen energiatehokkuus.

▼M2

2. Ottaen huomioon asetuksen (EY) N:o 1080/2006 7 artiklan 2 kohdan, syrjäytyneiden väestöryhmien hyväksi toteutettaviin asuntokantaa koskeviin toimiin liittyvät kustannukset ovat tukikelpoisia vain, jos seuraavat ehdot täyttyvät:

a) kyseiset asuntoinvestoinnit ovat osa syrjäytyneiden väestöryhmien hyväksi toteutettaviin asuntokantaa koskeviin toimiin liittyvää yhdennettyä lähestymistapaa ja tukea, ja ne toteutetaan yhdessä muuntyyppisten toimien kanssa, mukaan lukien toimet koulutuksen, terveydenhoidon, sosiaalisen osallisuuden ja työllisyyden aloilla;

b) asuntokannan maantieteellinen sijainti edesauttaa kyseisten väestöryhmien aluerakenteellista integroitumista eikä edistä erottelua, eristäytymistä tai syrjäytymistä.

▼C1







2 jakso

Euroopan alueellinen yhteistyö -tavoitteen toimenpideohjelmiin sovellettavat tukikelpoisuussäännöt

48 artikla

Menojen tukikelpoisuutta koskevat säännöt

Tämän asetuksen 49–53 artiklaa sovelletaan asetuksen (EY) N:o 1080/2006 13 artiklan mukaisesti Euroopan alueellinen yhteistyö -tavoitteen toimenpideohjelman osaksi valittujen toimien menojen tukikelpoisuuden määrittämiseen, sanotun kuitenkaan rajoittamatta asetuksen (EY) N:o 1080/2006 7 artiklan luettelon menoista, joille ei voida myöntää tukea, soveltamista.

49 artikla

Rahoituskulut ja takauskustannukset

EAKR:sta rahoitetaan seuraavat maksut ja kustannukset:

a) valtioiden välisiin tilitapahtumiin liittyvät maksut;

b) jos toimen täytäntöönpano edellyttää erillisen tilin tai erillisten tilien avaamista, tilin tai tilien avaamisesta ja hallinnoinnista aiheutuvat pankkikulut;

c) oikeudellisesta neuvonannosta aiheutuvat maksut, notariaattimaksut, teknisten asiantuntijoiden ja rahoitusasiantuntijoiden kustannukset sekä kirjanpito- ja tilintarkastuskustannukset, jos ne liittyvät suoraan osarahoitettuun toimeen ja ovat tarpeellisia sen valmistelun tai täytäntöönpanon kannalta tai, kun kyse on kirjanpito- ja tilintarkastuskustannuksista, jos ne liittyvät hallintoviranomaisen esittämiin vaatimuksiin;

d) pankin tai muun rahoituslaitoksen antaman takauksen kustannukset siinä laajuudessa kuin kansallinen tai yhteisön lainsäädäntö niitä edellyttää.

Sakot, taloudelliset seuraamukset ja oikeusriitojen kulut eivät ole tukikelpoisia.

50 artikla

Toimien täytäntöönpanoon liittyvät viranomaisten menot

1. Asetuksen (EY) N:o 1083/2006 46 artiklan mukaisesti toimenpideohjelmille annettavan teknisen tuen lisäksi seuraavat menot, joita viranomaiset ovat maksaneet toimen valmistelun tai täytäntöönpanon yhteydessä, ovat tukikelpoisia:

a) sellaisten ammatillisten palvelujen kustannukset, joita jokin muu viranomainen kuin tuensaaja on tarjonnut toimen valmistelun tai täytäntöönpanon yhteydessä;

b) sellaisten palvelujen tarjoamisesta aiheutuneet kustannukset, jotka liittyvät toimen valmisteluun ja täytäntöönpanoon ja joita tarjoaa viranomainen, joka on itse tuensaaja ja joka toteuttaa toimen omaan lukuunsa turvautumatta ulkopuolisiin palveluntarjoajiin.

2. Kyseisen viranomaisen on joko laskutettava 1 kohdan a alakohdassa tarkoitetut kustannukset tuensaajalta tai todistettava kyseiset kustannukset asiakirjoilla, joilla on yhtäläinen todistusvoima ja joiden avulla voidaan määrittää todelliset kustannukset, jotka kyseinen viranomainen on maksanut kyseisen toimen osalta.

▼M1

3. Edellä 1 kohdan b alakohdassa tarkoitetut kustannukset ovat tukikelpoisia, jos ne eivät johdu viranomaisen lakisääteisistä tehtävistä tai viranomaisen päivittäisistä hallinto-, seuranta- ja valvontatehtävistä ja jos ne liittyvät joko osarahoitetun toimen osalta tosiasiallisesti ja suoraan maksettuihin menoihin tai 51 artiklassa tarkoitettuihin luontaissuorituksiin.

▼C1

51 artikla

Luontaissuoritukset

1. Julkisen tai yksityisen tuensaajan luontaissuoritukset ovat tukikelpoisia menoja, jos ne täyttävät seuraavat edellytykset:

a) ne käsittävät maan tai kiinteistön, tarvikkeiden tai raaka-aineiden, tutkimustyön, ammatillisen työn tai palkattoman vapaaehtoistyön tarjoamisen;

b) niiden arvo voidaan arvioida ja tarkastaa riippumattomalla tavalla.

2. Mikäli kyse on maan tai kiinteistön tarjoamisesta, riippumattoman, pätevän arvioijan tai asianmukaisesti valtuutetun virallisen elimen on todistettava arvo.

3. Mikäli kyse on palkattomasta vapaaehtoistyöstä, kyseisen työn arvon määrittelyssä otetaan huomioon käytetty aika sekä vastaavasta työstä maksettavat tunti- ja päiväpalkkiot.

52 artikla

Yleiskustannukset

Yleiskustannukset ovat tukikelpoisia, mikäli ne perustuvat todellisiin kustannuksiin, joiden voidaan katsoa aiheutuneen kyseisen toimen täytäntöönpanosta, taikka samantyyppisistä toimista aiheutuviin keskimääräisiin todellisiin kustannuksiin.

Keskimääräisiin kustannuksiin perustuva kiinteä yleiskustannustaso ei saa ylittää 25:tä prosenttia toimen sellaisista suorista kustannuksista, jotka voivat vaikuttaa yleiskustannustasoon. Kiinteän yleiskustannustason laskenta on dokumentoitava asianmukaisesti, ja sitä on tarkistettava säännöllisesti.

▼M1

Ensimmäistä ja toista kohtaa sovelletaan ainoastaan sellaisiin toimiin, jotka on hyväksytty ennen 13. päivästä lokakuuta 2009 ja joiden osalta jäsenvaltio on päättänyt olla käyttämättä asetuksen (EY) N:o 1080/2006 7 artiklan 4 kohdan i alakohdassa säädettyjä vaihtoehtoja.

▼C1

53 artikla

Poistot

Toimen osarahoituskauden aikana aiheutuneet, toimessa suoraan käytetyn poistokelpoisen varallisuuden poistokustannukset ovat tukikelpoisia, mikäli varallisuuden hankintaa ei ole ilmoitettu tukikelpoiseksi menoksi.







IV LUKU

LOPPUSÄÄNNÖKSET

54 artikla

Kumoaminen

1. Kumotaan asetukset (EY) N:o 1681/94, (EY) N:o 1159/2000, (EY) N:o 1685/2000, (EY) N:o 438/2001 ja (EY) N:o 448/2001.

Viittauksia kumottuihin asetuksiin pidetään viittauksina tähän asetukseen.

Kumottujen asetusten säännöksiä on sovellettava edelleen asetuksen (EY) N:o 1260/1999 mukaisiin tukitoimiin.

2. Kumotaan asetukset (EY) N:o 1831/94, (EY) N:o 1386/2002, (EY) N:o 16/2003 ja (EY) N:o 621/2004.

Viittauksia kumottuihin asetuksiin pidetään viittauksina tähän asetukseen.

Kumottujen asetusten säännöksiä on sovellettava edelleen asetuksen (EY) N:o 1164/94 nojalla hyväksyttyihin päätöksiin.

55 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

SYMBOLIN LAATIMISTA KOSKEVAT OHJEET JA STANDARDIVÄRIEN MÄÄRITELMÄ

SYMBOLIN KUVAUS

Kaksitoista kultaista tähteä muodostaa sinistä taivasta vasten ympyrän, joka edustaa Euroopan kansojen unionia. Tähtien määrä on muuttumaton, ja luku kaksitoista symboloi täydellisyyttä ja yhtenäisyyttä.

HERALDINEN KUVAUS

Taivaansinisellä pohjalla on kaksitoista viisisakaraista kultaista tähteä, joiden